recursal/SuperWikiNEXT-32B huggingface dataset:
**索引**sok3 jan5列出一本書嘅重要概念同嗰啲概念喺書嘅邊啲重要位置可以搵到，屬於結文，即係正式內容之後嘅部份；位置通常係指頁數，但係喺電子書或者網站等等冇固定頁數嘅媒體可以係超連結，又或者喺某啲書可能係章節號碼等等。整索引嘅目的係幫讀者喺正式內容入面搵資料，所以列出嘅概念一定係順住某種同原文唔同嘅次序，主要係字母順序或者筆劃順序等等。

雖然索引會儘量用返本書嘅作者用過嘅字眼，但係正式嘅索引，列出來嘅並唔係字眼，而係概念，所以當一種概念可以用唔同嘅字眼表達，整索引嘅人會用 ｢見｣ 或者 ｢參見｣ 等等嘅字眼，幫讀者由概念嘅第啲叫法跳轉去第度，同樣理由，如果某個位置有提某個字眼，但係其實唔係講嗰個概念，索引通常唔會列出嗰個位置，又正因為做爾類嘅判斷唔係機械式而係要用腦恁，技術上索引係正式內容以外嘅一份獨立作品，整索引嘅人亦都算係獨立嘅作者。

雖然一般嘅文書處理器或者排版軟件⸺例如 Microsoft Word、Adobe InDesign 或者 LaTeX 等等⸺都有整索引嘅功能，但係專業做索引嘅人通常都唔會用爾啲，而係用一種專門用來整索引嘅軟件。喺英文圈比較常用嘅包括 Cindex、Macrex 等等。

不過，喺某嘅情況下，例如要做索引嘅係網站、電子書或者其他數碼文件等等，整索引的確係會要用到軟件嘅索引功能，或者用其他方法，將本來會直接寫喺索引嘅分類嵌入正式內容嘅源碼入面，爾種整索引嘅方法叫 embedded indexing（嵌入式索引）。

睇埋
--

* 目錄
* 圖書館學詞彙表

攷
-

1. 1 2  Mulvany, Nancy C. (2005). *Indexing Books* (美國英文) (第2版). University of Chicago Press. ISBN 0-226-55276-4.
2. ↑  "Indexing Software" (加拿大英文). Indexing Society of Canada. 喺2023年2月15號搵到.

|  |  |
| --- | --- |
| 權威控制 | 
* LCCN: sh85064865
* BNF: cb119778006（資料）
* NDL: 00570062
* NKC: ph291711

 |
《 **詩季織織**（粵拼：si1 gwai3 zik1 zik1）
》（日文：詩季織々，英文：Flavours of Youth），又叫《 **肆式青春**（粵拼：sei3 sik1 cing1 ceon1）
》，係一套 CoMix Wave Films 同繪夢動畫製作嘅電影。呢套戲係由三個用「衣食住」嚟做主題嘅故事組成嘅選集，分別喺北京、上海、廣州三個城市發生。大陸累計票房賺咗大概 280 萬人民幣。

劇情
--

《一碗鄉愁（向陽早餐）》【主題：食】

喺北京打工嘅小明覺得佢嘅生命太過單調，好煩躁。有一日朝早返工嘅路上，小明突然間諗起咗佢喺湖南故鄉嘅時光。佢同佢阿嬤喺鄉下生活、佢返學路上面感受到嘅戀愛氣息、佢喺學校裏面發生嘅事件，回憶返童年啲記憶嗰陣，諗返起細個食嘅三鮮米粉。而家喺北京大城市，人同人之間嘅距離甚至比米粉之間仲遠。就喺嗰陣，小明收到咗佢嬤嬤病得好犀利嘅訊息。阿嬤終於見到返到湖南嘅小明，過咗幾分鐘之後，過咗身。小明去翻細個成日去嘅米粉店，懷念同嬤嬤一齊嘅時光，以及對未來感到滿足。

《霓裳浮光（小小時裝秀）》【主題：衣】

住喺廣州嘅一對姊妹，家姐叫依琳，係個時裝摩度，妹妹叫璐璐，係個專修學校嘅學生，細個嗰陣失去咗父母，互相依靠噉生活。依琳雖然事業大放異彩，但係唔單只人際關係惡化、日日工作煩惱、仲同戀人分咗手，因此覺得自己人氣衰減緊。依琳喺其中一次時裝表演突然間暈咗之後，打算轉行，叫璐璐教佢點整衫，引起爭議。主管聽完依琳同佢解釋咗情況之後，畀咗依琳一張紙條，叫佢喺某個地方約會。依琳到咗個地方之後，發現咗佢下一個時裝表演會喺呢度舉行，並且收到咗璐璐特別畀佢嘅禮物——從細到大依琳最想要嘅紅色連身裙。之後，兩姊妹一個從學校畢咗業，另一個繼續做摩度，兩個都比以前覺得更加滿足。

《纖雨初晴（上海戀）》【主題：住】

喺 1999 年上海石庫門居住跟嘅李墨同夏小雨同學兩者之間深情厚意。其中一日，夏小雨返屋企嗰陣跌嚫，返唔到學。李墨用小雨畀佢嘅錄音帶，錄咗課堂內容。之後，小雨同李墨用錄音帶交流，建立咗青梅竹馬嘅關係。過咗一陣，小雨同李墨交代咗屋企人逼去楊浦大學讀書嘅志向。李墨打算都報名讀楊浦大學，但係為咗唔整到小雨擔心，冇同佢講到。小雨最後為咗留低同李墨相處，特登肥咗個入學試，結果畀佢老豆打到入院。小雨亦都冇辦法同李墨講佢嘅計劃，李墨結果畀大學收咗。李墨因此離開咗石庫門，小雨飛咗去美國讀書，李墨同小雨最終疏離得比想像中仲遠。幾年後，李墨喺社會工作覺得唔太順利，決定搬屋。收拾行李嗰陣，揾返小雨畀佢嘅錄音帶，發現最後冇聽到嘅信息係小雨諗住同佢講話想特意陪李墨，唔入楊浦大學，聽完之後，李墨大喊。再過多幾年，李墨喺自己管嘅旅館門口見到小雨，互相微笑。

片尾場景，所有主角全部喺同一個機場準備等機，全部都覺得人生好滿足。

登場人物
----

### 一碗鄉愁

**小明**（日文：シャオミン）

配音：坂泰斗（青年），伊瀨茉莉也（細佬）（日文）；白客（青年），常蓉珊（細佬）（大陸普通話）；鈕凱暘（台灣國語）；克里斯賓 · 弗里曼（英文）

湖南出世，而家喺北京工作。細個同阿嬤生活。

### 霓裳浮光

**依琳**（日文：イリン）

配音：壽美菜子（日文）；彭師欣（普通話／廣東話）；楊凱凱（國語）；伊雯·瑞秋·伍德（英文）

廣州住跟嘅一個高人氣嘅摩度，父母都離咗世，同妹妹一齊生活。

**璐璐**（日文：ルル）

配音：白石晴香（日文）；陳穎輝（普通話／廣東話）；徐瑀甄（國語）；肖乔娜（英文）

住廣州，服裝設計專修學校讀緊書。雖然係依琳嘅阿妹，但係性格好內向。即使同家姐性格完全相反，佢依然好關心佢。

**史蒂夫**（日文：スティーブ）

配音：安元洋貴（日文）；李嘉恆（普通話／廣東話）；宋克軍（國語）；George Ackles（英文）

依琳嘅主管，喺公司方面係依琳好重要嘅商量對象。同璐璐關係唔差。

### 纖雨初晴

**李墨**（日文：リモ）

配音：大塚剛央（日文）；梁達偉（普通話／上海話）；蔣鐵城（國語）；Ross Butler（英文）

上海人，建築設計行業做嘢，但係工作停滯不前。

**夏小雨**（日文：シャオユ）

配音：長谷川育美（日文）；唐雅菁（普通話／上海話）；唐雅菁（國語）；Erica Mendez（英文）

李墨嘅初戀對象，細個成日一齊玩。由於學業，最終同李墨疏遠咗，人生道路同佢就得好唔一樣。

攷
-

1. ↑  〈『詩季織々』(しきおりおり)公式サイト〉. 《『詩季織々』(しきおりおり)公式サイト》 (日文). 喺2022-05-01搵到.
2. ↑  〈艺恩娱数〉. *ys.endata.cn*. 喺2022-05-01搵到.

拎
-

* 官方網站（日文）
南韓燒酒
喺南韓，**燒酒**（韓文：소주／燒酒），或者叫**南韓燒酎**、**朝鮮燒酒**，係一種源於朝鮮半島嘅燒酒，主要原料係稻米，通常重配埋小麥、大麥或者甘薯呢啲嘢入去。南韓燒酒顏色通透，南韓出產、面向外國市場嘅燒酒度數為廿度左右，爽口、唔上頭，啱嗮西人口味。而傳統燒酒嘅度數好高，一般喺30度以上。南韓燒酒家下已知最早係喺千三年前釀造嘅。

南韓燒酒爽口得來又平，係南韓國內消費量最大嘅酒精飲品，亦係全球最好賣嘅酒。其中，出名嘅燒酒品牌真露穩居世界蒸餾酒銷量第一。南韓燒酒喺歐美，係燒酒入面嘅極品，拍得住法國红酒。2008年，美國韋氏字典將佢嘅英文名Soju呢個詞收咗入去。

歷史
--

南韓燒酒一般認爲係喺13世紀高麗王朝嗰陣就有，嗰陣喺中國係元朝，佢嘅製作方法係來自阿拉伯人，源自中東亞力酒。1460年，琉球國王尚泰久遣使赴朝鮮，將泡盛送畀朝鮮世祖，嗰陣係叫「天竺酒」。

南韓燒酒喺元朝被稱爲「燒酎」。「酎」嘅本意係指穀物經過三次蒸馏，好似接露水咁得到嘅酒，所以又叫「露酒」。高麗嗰陣，每戶人家一般都係各自釀製自己屋企嘅燒酒。去到朝鮮王朝嗰陣，安東地區嘅燒酒成爲朝鮮半島最馨香嘅燒酒。

1965至1999年期間，為咗緩解糧荒，南韓政府唔畀用傳統穀物蒸餾工藝釀酒。導致嗰陣嘅南韓釀酒商開始轉用甘藷同木薯提煉酒精，之後加水溝淡再加香料。呢個禁令對南韓燒酒釀造業產業結構造成咗好大衝擊，眾多燒酒釀造商因爲咁而執笠。1973年，南韓政府對燒酒行業進行合併整合，令南韓嘅10個道各自保留一個燒酒釀造商嚟供應各道燒酒市場。不過呢個禁令隨著時間推移不斷咁放寬。1999年，禁令卒之解除。

1924年成立嘅真露燒酒係南韓最大嘅燒酒釀造商，市場份額喺南韓達到50%以上。

南韓安東燒酒係南韓嘅無形文化遺產

各地牌子
----

### 南韓

#### 真露

真露係南韓亦都係世界銷量最大嘅蒸餾酒
真露係南韓燒酒嘅第一牌子，喺南韓市場份額超過50%。根據酒類專業雜誌《Drinks International》嘅統計，真露稳居世界蒸餾酒销量之首，係世界上最暢銷嘅蒸餾酒。

1924年，張學燁喺平南龍岡創立真泉釀造商會，重正式創立"真露公司"。 1953年公司遷到漢城。 80幾年來，真露始終如一保持住南韓燒酒最高嘅口碑同權威，重連續卅年保持喺南韓國內市場第一嘅紀錄，所以喺南韓有「國酒」呢個名。

#### 初飲初樂

初飲初樂係南韓樂天集團旗下嘅樂天酒業嘅一個燒酒牌子，採用南韓大關嶺山麓乾淨嘅岩石水釀製，含有對人體有益嘅豐富礦物質，係世界上最早嘅鹼水燒酒。

#### 安東燒酒

安東燒酒產自安東，採用傳統嘅蒸餾稻谷工藝釀造，度數45度，1987年指定做慶尚北道嘅南韓無形文化遺產。

#### 楓葉燒酒

楓葉燒酒係光州嘅燒酒牌子，以溝楓樹漿為亮點。

### 北韓

#### 平壤燒酒

平壤燒酒產自家下北韓首都平壤，用粟米同梗稻、糯米做主要原料釀造。其中國內銷售嘅酒精度為30度左右，出口版酒精度得23度。

#### 松岳燒酒

松岳燒酒產自開城（古時稱「松都」），主要原料係粟米，酒精度30度。

### 海外

#### 兔仔牌

美國人白蘭驍（Bran Hill）喺布碌侖嘅凡寶（Van Brunt）酒廠以韓國傳統手藝釀造嘅兔仔牌燒酒（Tōkki soju），係受紐約潮人歡迎嘅美國本土韓國燒酒。

參考
--

1. ↑  韩国烧酒在中国 互聯網檔案館嘅歸檔，歸檔日期2011年11月25號，.，《华夏酒报》
2. ↑  〈報道稱北韓燒酒將在美國市場銷售 備受關注〉. 原著喺2019年6月10號歸檔. 喺2017年10月8號搵到.
3. 1 2  韩国烧酒：低度、健康的诱惑 互聯網檔案館嘅歸檔，歸檔日期2012年6月11號，.，环球网
4. 1 2  韩国烧酒成为世界上最畅销酒，中央日报财经新闻
5. ↑  韩国烧酒去年畅销海外 互聯網檔案館嘅歸檔，歸檔日期2016年3月6號，.，第一食品网
6. 1 2  世界顶级烈酒品牌报告：最畅销伏特加与威士忌排行 互聯網檔案館嘅歸檔，歸檔日期2020年7月25號，.，奢侈品中国
7. ↑  解密韩国烧酒，搜狐网
8. ↑  韩国烧酒在世界上的地位 互聯網檔案館嘅歸檔，歸檔日期2012年10月24號，.，酒之园
9. ↑   `{{cite web}}`: Empty citation (help)
10. ↑  〈中国蒸馏酒的起源〉. 原著喺2009年6月3號歸檔. 喺2017年10月8號搵到.
11. ↑  《李朝實錄》（《日本庶民生活史料集成》第27卷，三一書房1981年出版，第574頁）。
12. ↑  Moving beyond the green blur: a history of soju，Korea JoongANG Daily
13. ↑  年终岁尾韩国烧酒业竞争愈演愈烈，人民网
14. ↑  韩国烧酒去年畅销海外 互聯網檔案館嘅歸檔，歸檔日期2016年3月6號，.，第一食品网
15. ↑  韩国国酒登陆中国 互聯網檔案館嘅歸檔，歸檔日期2016年8月3號，.，《生活时报》李海清
16. ↑  韩国烧酒走俏中国，搜狐网
17. ↑  安東燒酒傳統飲食博物館 互聯網檔案館嘅歸檔，歸檔日期2013年9月9號，.，韩国旅游官方网站
18. ↑   `{{cite web}}`: Empty citation (help)

睇埋
--

* 韓國酒文化
* 中國燒酒
* 日本燒酎
* 琉球泡盛
近衛家家紋，又叫近衛牡丹
**近衛家**（日文：このえけ，日本舊體：**近衞家**），係日本五大攝家之一，個名嚟自平安京嘅近衛大路，原本叫**陽明家**。祖先係藤原氏嘅分支藤原北家，初代當主係藤原忠通庶長仔近衛基實。

歷史
--

近衛家大約響1153年左右由藤原忠通四仔（實際上係庶長仔）基實創立，嗰時叫陽明家。1163年，基實早死，大仔基通繼承陽明家，後嚟基通跟據響屋企前面嘅近衛大路，改名叫近衛家。之後基通一直同叔叔九條兼實（另一攝家九條家當主）響度對抗，而呢個時候近衛家就升為攝家之一。

鐮倉時代中期，第三任當主家實嘅細仔兼平另起鷹司家，而鷹司家後嚟都做咗攝家之一。

之後傳到第十七任當主前久，前久好做得，好快就得到當時好有勢力嘅豐臣秀吉睇起，令到近衛家地位上升。但之後一任當主信尹冇仔（得一個女太郎姬），前久又淨係得信尹一個仔，所以近衛家面臨畀人廢除。而前久有一個女前子，嫁咗畀後陽成天皇，生咗四個仔，所以信尹就認咗前子嘅第二個仔信尋做契仔去避免畀人廢除，從此近衛家就成為皇別攝家（即係指有皇室血統嘅攝家），所以得到嘅俸錄都特別多。

1884年，明治天皇頒令華族令，要求全部堂上家（即貴族，指一啲可以做好多高官職嘅家族）都要做華族，其中時任當主篤麿畀人封為公爵。而佢響政治界好活躍，曾經做過貴族院議長，而大仔文麿仲曾經做過日本首相。另外篤麿個二仔秀麿就做咗指揮家，而秀麿就影響咗依家近衛家好多成員都係玩音樂。

1947年，駐日盟軍總司令指示廢除華族令，近衛家都唔例外。雖然近衛家保住咗銜頭，但所有官位冇嗮。

之後文麿傳位畀文隆，文隆雖然有個仔隆明，但隆明係響文隆同老婆正子離婚之後先至出世，所以唔計佢；而秀麿個大仔秀健係私生仔，文隆唔想傳畀佢。最後佢認咗外甥、細妹溫子二仔忠煇做契仔。而現任當主就係忠煇。

歷任當主
----

|  | 名 | 關係 | 註 |
| --- | --- | --- | --- |
| １ | 近衛基實 | 藤原忠通四仔 | 名義上係忠通四仔，實際上係佢嘅庶長仔 |
| ２ | 近衛基通 | 基實大仔 |  |
| ３ | 近衛家實 | 基通大仔 |  |
| ４ | 近衛兼經 | 家實三仔（嫡長子） |  |
| ５ | 近衛基平 | 兼經大仔 |  |
| ６ | 近衛家基 | 基平大仔 |  |
| ７ | 近衛家平 | 家基大仔 |  |
| ８ | 近衛基忠 | 家平獨仔 |  |
| ９ | 近衛經平 | 家基細仔 |  |
| １０ | 近衛道嗣 | 基嗣庶仔、經平長孫 |  |
| １１ | 近衛兼嗣 | 道嗣大仔 |  |
| １２ | 近衛忠嗣 | 兼嗣大仔 |  |
| １３ | 近衛房嗣 | 忠嗣大仔 |  |
| １４ | 近衛政家 | 房嗣二仔，教基個細佬 | 因嫡長子教基早死又冇仔，先傳畀佢 |
| １５ | 近衛尚通 | 政家大仔 |  |
| １６ | 近衛稙家 | 尚通大仔 |  |
| １７ | 近衛前久 | 稙家二仔（嫡長子） |  |
| １８ | 近衛信尹 | 前久獨仔 |  |
| １９ | 近衛信尋 | 後陽成天皇二仔、信尹契仔 | 阿媽前子係信尹個細妹，即佢係信尹個外甥 |
| ２０ | 近衛尚嗣 | 信尋大仔 |  |
| ２１ | 近衛基熙 | 尚嗣大仔 |  |
| ２２ | 近衛家熙 | 基熙大仔 |  |
| ２３ | 近衛家久 | 家熙大仔 |  |
| ２４ | 近衛內前 | 家久大仔 |  |
| ２５ | 近衛經熙 | 內前大仔 |  |
| ２６ | 近衛基前 | 經熙獨仔 |  |
| ２７ | 近衛忠熙 | 基前獨仔 |  |
| ２８ | 近衛篤麿 | 忠房大仔、忠熙長孫 |  |
| ２９ | 近衛文麿 | 篤麿大仔 | 同時係第34、38同39任日本首相 |
| ３０ | 近衛文隆 | 文麿大仔 |  |
| ３１（現任） | 近衛忠煇 | 細川護貞個仔、文隆契仔 | 阿媽溫子係文隆嘅二妹，即佢係文隆嘅外甥 |

分支
--

* 鷹司家（另外一個攝家）
* 近衛子爵家
* 水谷川家
* 常磐井家
* 栗田口家
* 多羅尾家
* 衣笠家
* 水野家
唔好同**跟住去旅行**搞亂。
《**跟住矛盾去旅行**》（**Travel with Rivals**）係香港電視娛樂製作嘅真人騷遊埠節目，2016年4月6號22:00－23:00喺ViuTV首播，之後逢禮拜一到二喺同一時間播，到5月29號00:00－01:00播最後一集，總共16集。每集節目會請兩位背景、身份、價值觀矛盾對立嘅社會名人一齊遊埠。

每集一覽
----

|  |  |  |  |
| --- | --- | --- | --- |
| **集數** | **播映日子** | **嘉賓** | **地方** |
| 1 | 4月6號 | 梁國雄、曾鈺成 | 波蘭華沙、霧芝、格但斯克 |
| 2 | 4月11號 |
| 3 | 4月12號 |
| 4 | 4月18號 | 葉頌昇、陳如敏 | 越南河內、三島國家公園、和平市 |
| 5 | 4月19號 |
| 6 | 4月25號 | 連詩雅、葉蘊儀 | 意大利佛羅倫斯、博洛尼亞 |
| 7 | 4月26號 |
| 8 | 5月2號 | 蔣麗芸、林日曦 | 南韓首爾、漢江 |
| 9 | 5月3號 |
| 10 | 5月9號 | 高皓正、何韻詩 | 愛爾蘭都柏林 |
| 11 | 5月10號 |
| 12 | 5月16號 | 戴夢夢、邵音音 | 印尼峇里 |
| 13 | 5月17號 |
| 14 | 5月23號 | 周庭、何君堯 | 日本東京 |
| 15 | 5月24號 |
| 16 | 5月29號 | 場外精華 |

冇播到嘅續集
------

其後ViuTV開拍咗續集《**跟住矛盾去旅行2**》，包括有「王丹 vs 馮敬恩」、「梁天琦 vs 侯志強」、「袁彌明 vs 鄭家純（雞排妹）」嘅集數，原訂2016年底播。不過「王丹 vs 馮敬恩」一集入面，工作人員安排佢哋去咗個記者活動，之後引起電視台高層留意，覺得佢哋借節目去宣揚「香港獨立」，所以發聲明唔會播佢哋段片，而王丹就反駁話所有活動都係由電視台安排，最後總經理魯庭暉對誤指佢哋擅自安排活動致歉，不過就無話收返抽起唔播嘅決定，最後索性成輯抽起嗮。

參考
--

1. ↑  《跟住矛盾去旅行2》傳停播　袁彌明：唔會抽起啩？！，香港01，2016年11月16號

出面網頁
----

* ViuTV：跟住矛盾去旅行
一幅Why–Because Analysis圖關於自由進取先驅號（一條船）嘅傾覆事件（點擊睇詳細）
**近因**（proximate cause，又**直接因**）係最接近或者直接導致某啲觀察到嘅結果嘅事件，戥高級別啲嘅**遠因**（又**終極因**，ultimate cause）形成對比，後者好多時着認爲係某啲事件發生嘅「真實」原因。

* 例：點解條船沉唨？
	+ 近因：因為條船食水線以下爛唨一個竉，啲水進入個船體，條船整體密度大過支撐佢嘅啲水，所以冇保持得漂浮狀態。
	+ 終極因：因為船撞到唨一䊆岩石，導致船體上爛唨個竉。

喺大多數情況下，戥啲進一步嘅終極因相比，個終極因本身可能都係近因。因此可以繼續上面嘅溯因：

* 例：點解條船會撞到䊆岩石？
	+ 近因：因為條船未改變得到航向嚟避開佢。
	+ 終極因：因為條船處於自動駕駛狀態，並且自動駕駛儀嘅數據嘸準。
	+ （甚至更強）：因為造船工喺造船嗰陣出唨錯。
	+ （更強大）：因為船廠安排啲勞力嗰陣允許到嘅休息好少。
	+ （荒謬）：因為船廠嘅所有者喺嘸斷噉縮細緊嘅市場中攞到嘅利潤率非常低。

生物學
---

* **終極因果關係**根據作用於佢哋嘅進化力來解釋特徵。

*示例：*雌性動物好多時表現出對啲雄性表現特徵嘅偏好，譬如唱歌。基於性選擇嘅終極解釋表明，表現出啲偏好嘅女性會擁有更加旺盛或者更有吸引力嘅男性後代。
* **直接因果關係**根據直接生理或者環境因素解釋生物功能。

*示例：*雌性動物喺擇偶試驗入便選擇佮特定嘅雄性動物交配。一種可能嘅直接解釋指出，一隻雄性產生嘅強烈啲嘅信號，導致隻雌性激素水平升高進行交配行為。
雖然呢兩個例中嘅行為係相同嘅，但解釋係基於嘸同嘅因素集，包括進化因素同生理因素。

呢啲因果關係可以進一步劃分，譬如可以根據局部肌肉運動或者發育生物學畀到嘅直接原因（參見Tinbergen四大問題）。

哲學
--

喺分析哲學當中，因果模型中使唨因果關係概念。為唨解釋影響嘅真正原因，必須滿足充分條件，其中包括區分以下各項嘅能力：

1. 真正嘅因果關係同事故。
2. 原因同影響。
3. 來自一個共同原因嘅原因同結果。

顯示到呢層個重要性嘅一個著名例子係個Duhem-Quine 論題，個論題表明嘸可能孤立地檢驗一個假說，因為對假說嘅實證檢驗都需要埋一個或者多個啲背景假說。解決個問題嘅一種方法係採用對比解釋。立頓等幾位科學哲學家認為對比解釋先發現得到個真正嘅原因。 對比解釋嘅一個例係包含對照組嘅羣組研究，其中可以透過觀察兩個完全相同嘅樣本來確定原因。種觀點亦都規避唨個近因帶來嘅啲「點解」無限噉回歸嘅問題。

社會學
---

社會學家使相關嘅一對術語「近因果關係」同「遠因果關係」。

**近因果關係**：透過考慮直接因素嚟解釋到人類社會行為，譬如符號式互動、理解（Verstehen（英文：Verstehen））同影響該行為嘅個人環境。大多數社會學家認識到，近端因果關係係人類體驗嘅第一種權力類型。之但係，雖然家庭關係等啲因素最初可能係有意義嘅，但始終嘸似制度同社交網絡等啲其他因素噉有永久性、根本性或者決定性啲性質（Naiman 2008：5）。

**遠因果關係**：透過考慮個人執行佢個行為嗰陣嘅大啲嘅背景嚟解釋返人類社會行為。遠權力觀嘅支持者認為，權力喺成個社會之中（譬如啲經濟階層之間）係喺抽象啲嘅層面上運作嘅，並且「我哋所有人一生都會受到兩種權力嘅影響」（同上）。因此，雖然個人佔據住啲角色同地位係彼此相關嘅，但啲存在有喺度嘅社會結構同制度先係行為嘅終極因。衹有透過同社會結構嘅關係先講得到一個人嘅傳記，但亦都必須要考慮埋啲獨特嘅個人經歷，先揭示得到一幅完整嘅圖景（Mills 1959）。

睇埋
--

* 溯因推理
* 因果律
* Causal model
* Five whys
* 四因
* 奧坎剃刀

考
-

1. ↑  Lipton, Peter (1990-01-01). "Contrastive Explanation". *Royal Institute of Philosophy Supplement*. **27**: 247–266.

文獻
--

* Gray, P. (2007) Psychology (5th Ed.) (pp. 64–66) New York: Worth Publishers
* Greenberg, G. (1998) Comparative Psychology: A Handbook. US: Taylor & Francis. pp. 666
* Mayr, E. (1988). Toward a new philosophy of biology: Observations of an evolutionist. Cambridge, Massachusetts: Harvard University Press.
* Mills, C.W. ([1959] 2000). The Sociological Imagination. 40th ed. New York: Oxford University Press.
* Naiman, J. (2008). How Societies Work: Class, Power and Change in a Canadian Context. 4th ed. Halifax and Winnipeg: Fernwood Publishing.
* Thierry, B. (2005, October 10). Integrating proximate and ultimate causation: Just one more go!, Current Science, Vol. 89 (7), 1180–1184.
* Lipton, Peter (1990). Contrastive Explanation. Royal Institute of Philosophy Supplement 27:247–266.
**Optare Solo**係英國Optare出嘅一款低地台中小型巴士，1997年亮相，取代咗Optare MetroRider。Solo呢個名係「So low」嘅食字，寓意佢個門位離地好低。

Solo原設計曾經因為設計創新而獲選為「千禧產品」，Optare亦因為噉而喺2000年得到Queen's Awards for Enterprise創新獎項。

最初版本
----

初版Optare Solo喺1997年底亮相。佢採用一體化設計，外貌同埋車廂佈局同舊嘅MetroRider有啲似，都係頭軸擺喺車門前面，不過兩條車軸之間係低地台。引擎同埋波箱都擺嗮喺車尾，為咗令重量分佈平均，電池擺咗喺頭軸上面，油缸亦都盡量移前。初時Solo嘅車身規格選擇唔多，引擎係歐盟二型排放嘅平治OM904LA，波箱係Allison AT545，全長8.5米或9.2米，闊2.46米。2000年代初，平治OM904LA提升至歐盟三型排放，另外多咗Allison 2000波箱選擇。

2000年Optare俾North America Bus Industries（NABI）收購之後，為NABI設計咗北美洲版Solo，稱為**NABI 30-LFN**，全長31呎2吋（9.5米），闊8呎1吋（2.46米），配康明斯ISB 185匹引擎同埋Allison 2000波箱。Optare喺2005年俾管理層收購之後就冇再出30-LFN。

2003年，Optare喺Coach & Bus 2003展覽會宣佈推出9.9米版Solo，並且加入康明斯ISBe六汽缸引擎選擇，用康明斯引擎嘅Solo尾輪跨長咗，令架車全長變成8.8米、9.5米或者10.2米。2004年Optare為9.9米以外版本推出闊2.33米嘅「SlimLine」版本，亦推出埋更短嘅7.8米SlimLine。

2006年，Optare推出廉價版Solo SE，全長7.1米或7.8米，闊度跟隨SlimLine嘅2.33米，配平治OM904LA引擎同埋Allison 1000波箱。另外因應歐盟四型排放生效，Solo原有兩隻引擎都用咗選擇性催化還原技術，因此Optare同Solo加咗用廢氣再循環技術嘅猛獅D0834LOH，畀唔想用AdBlue嘅公司揀，後來呢三隻引擎都過渡到歐盟五型排放。除SE版以外，波箱劃一為Allison 2100，全長8.1米、8.8米、9.5米或10.2米。

2009年，Optare推出全電動嘅Solo EV，配Enova驅動系統。2011年Optare推出混能版Solo，配西門子串聯式混能驅動系統，用平治OM904LA引擎發電。

2012年，Optare喺完成初版Solo嘅訂單之後將佢停產，由唔同車身款式嘅Solo SR取代。

### 銷售

同以前嘅MetroRider一樣，初版Solo主要喺英國本土賣，有多間大大小小嘅巴士公司買。少部分賣咗去愛爾蘭、紐西蘭、馬耳他、丹麥、荷蘭、德國、以色列同瑞典。

至於北美洲版嘅NABI 30-LFN就賣咗百幾架。

Solo SR
-------

2007年，Optare展出咗一架**Solo SR**，車身款式嚟咗一次革新，同早一年推出嘅Versa中型巴士趨於一致，車身佈局、引擎波箱就跟返初版Solo。至於車身長度就比初版Solo長少少，全長8.9米或9.6米，後來出埋10.3米版。喺Solo SR推出初期，Optare將佢視為Solo系列嘅附加選項。

喺2010年初推出嘅電動版同埋混能版Solo SR，採用嘅驅動系統都同初版Solo一致。

2012年，Optare將初版Solo停產，以後出產嘅Solo都係Solo SR款式。同時Optare亦將Solo SR嘅車身稍作改良，車身長度改為7.2米、7.9米、9.0米同埋9.7米，後兩者有需要嘅會整成長9.25米同埋9.95米嘅長尾輪跨版。

2013年，Optare應英國Stagecoach要求，為Solo SR加入Voith DIWA波箱選擇。同年起電動版Solo SR嘅驅動系統改為由Magtec供應。2014年，歐盟六型排放嘅Solo SR開始出現，佢只可以配平治OM934LA引擎，波箱係Allison 2100或Allison T270R。2017年之後，短尾輪跨版取消咗，車身長度選擇係7.5米、7.9米、8.5米、9.25米同埋9.95米。

2017年，Optare出咗一部配康明斯ISBe四汽缸歐盟六型引擎嘅Solo SR示範車。

### 銷售

同初版Solo一樣，Solo SR嘅主要市場都係英國本土。由於Solo SR一開始只係成個Solo系列嘅選擇之一，銷售比較緩慢。去到2012年Optare宣佈唔再出初版Solo，Solo系列得返Solo SR之後，Solo SR先至開始多咗公司買。

Solo SR一樣有被出口，運去南非、愛爾蘭、馬耳他、澳洲、紐西蘭、瑞典、瑞士、荷蘭、德國、巴林同香港。當中運去南非嘅221部Solo SR係以散件形式運出口，由Busmark 2000公司喺開普敦嵌，服務開普敦嘅MyCiti巴士快速交通系統。

Solo+
-----

喺2008年11月嘅Euro Bus Expo，Optare展出咗兩架名為**Solo+**嘅巴士，一架係柴油版，另一架係電動版，車身款式跟隨同場展出嘅Rapta雙層巴士外殼嘅樣。

不過Solo+內外嘅設計未獲一致好評，Optare好快就決定唔將Solo+投產。呢兩架Solo+亦先後被重建成初版Solo，其中一架就係首部亮相嘅Solo EV。

參考
--

1. ↑  UK's Optare Introduces Solo EV Electric Bus 互聯網檔案館嘅歸檔，歸檔日期2018年12月24號，.，EV World，2009年4月4號
2. ↑  New Optares for Stagecoach，Coach and Bus Week，2013年2月6號
3. ↑  Optare's Solo SR launched in South Africa as partner announces new plant，The Commercial Vehicle Show，2012年11月12號
4. ↑  Delivering on the promise，busandcoach.com，2009年1月22號

睇多啲
---

* Two decades of Solo，Bus & Coach Buyer，2018年1月30號

出面網頁
----

|  |  |
| --- | --- |
|  | 維基同享有多媒體嘅嘢：**Optare Solo** |

* 官方產品介紹（Solo SR）
搵緊其他供奉楊侯王嘅廟宇嘅話，請睇〈**侯王廟**〉。
座標: 22°26′47.21″N 114°00′27.72″E﻿ / ﻿22.4464472°N 114.0077000°E﻿ / 22.4464472; 114.0077000

楊侯古廟
**屏山楊侯古廟**喺香港元朗屏山坑頭村西北角，係屏山文物徑嘅古蹟之一，亦係元朗區六間供奉侯王廟之一。楊侯古廟嘅修建日期已經無從稽考，但村中父老相傳呢間廟已經有幾百年歷史。根據廟裏面嘅匾額顯示，喺1963年同1991年，間廟做過大型重修。喺1994年被評為香港三級歷史建築，2010年8月31號確定評級。

有關侯王來歷嘅說法頗多，村民認為侯王即係宋末忠臣楊亮節，佢因為保護宋帝而死，深受後人景仰而加以供奉。

楊侯古廟座東北向西南，結構簡單，只有一進三開間，正廳供奉侯王、左廳供奉土地公同右廳供奉金花娘娘。

由於香火鼎盛，楊侯古廟試過好多次火燭。

門聯
--

* 德列三尊世共稱，福居五位民皆仰。
* 侯德配天一代神明垂宇宙，王恩似海千秋廟食著屏山。

廟聯
--

* 鳳闕承恩輔翼二王巡粵嶠，龍城證道扶持眾庶鎮屏山。
* 廟宇重新千載聲靈昭赫濯，神光普照一方安靖賴帡幪。
* 屏嶺頂達觀古道長存神明共仰，山村承德化王恩浩大廟貌重新。
* 國戚蓋忠千古英靈依宗帝，閭閻保障萬家香火拜侯王。
* 香火氤氳共答神恩新宇廟，威靈顯赫還將正氣護江山

相
-

* 楊侯古廟外貌楊侯古廟外貌
* 右廳供奉金花娘娘右廳供奉金花娘娘
* 正廳供奉侯王正廳供奉侯王
* 左廳供奉土地公左廳供奉土地公
* 從左廳睇楊侯古廟一進三開間嘅佈局從左廳睇楊侯古廟一進三開間嘅佈局

出面網頁
----

* 古物古蹟辦事處 — 楊侯古廟
近水灣
喺近水灣泳灘附近嘅南山游泳會
**近水灣泳灘**，香港泳灘之一，喺荃灣近水灣，喺汀九以東，油柑頭以西，青山公路十咪半，英文叫**Approach Beach**。行政上歸荃灣區。設施有泳灘、燒烤場。歸康樂及文化事務署管。泳灘受過污染，曾停開，後尾水質改善，喺2011年6月15號重開。

近水灣唔係土名，灘名取自英文Approach，接近之意。

簡介
--

近水灣係最接近荃灣西站同荃灣市中心嘅海灘，喺1987年夏季正式由香港政府刊憲。佢嘅灘長過汀九灣，但都係石灘，因為海邊鋪滿石塊，沙地中重有硬物。

喺都會區下荃灣海岸線以汀九橋以東為界線嘅維港範圍內唔准游水條款中，呢度同汀九灣喺唯一可以喺法例下豁免嘅海灘（目前香港法例第313章附屬法例《船舶及港口管理規例》下，未經海事處處長批准，任何人都唔准喺維港游水），不過汀九灣已經係維港範圍最西北角位置啦。

歷史
--

交通
--

**交通路線一覽**

**九龍新界巴士**

|  |  |
| --- | --- |
| 48P | *（冇資料）* |
| 53 | *（冇資料）* |
| 234B | *（冇資料）* |
| 234C | *（冇資料）* |


**大嶼山或機場巴士**

|  |  |
| --- | --- |
| A31P | *（冇資料）* |
| NA30 | *（冇資料）* |


**新界專線小巴**

|  |  |
| --- | --- |
| 96 | *（冇資料）* |
| 96C | *（冇資料）* |
| 96M | *（冇資料）* |
| 96S | *（冇資料）* |
| 302 | *（冇資料）* |

出面網頁
----

* 官方網頁

| * 睇
* 傾
* 改
香港泳灘 |
| --- |
| 香港島 | 

|  |  |
| --- | --- |
| 南區 | 深水灣泳灘 · 淺水灣泳灘 · 中灣泳灘 · 南灣泳灘 · 舂坎角泳灘 · 聖士提反灣泳灘 · 赤柱正灘泳灘 · 夏萍灣泳灘 · 龜背灣泳灘 · 石澳泳灘 · 石澳後灘泳灘 · 大浪灣泳灘 |

 |
| 新界 | 

|  |  |
| --- | --- |
| 西貢區 | 三星灣泳灘 · 橋咀泳灘 · 廈門灣泳灘 · 銀線灣泳灘 · 清水灣第一灣泳灘 · 清水灣第二灣泳灘 |
| 荃灣區 | 釣魚灣泳灘 · 雙仙灣泳灘 · 海美灣泳灘 · 更生灣泳灘 · 麗都灣泳灘 · 汀九灣泳灘 · 近水灣泳灘 · 馬灣東灣泳灘 |
| 屯門區 | 蝴蝶灣泳灘 · 青山灣泳灘 · 加多利灣泳灘 · 舊咖啡灣泳灘 · 新咖啡灣泳灘 · 黃金泳灘 |
| 大埔區 | 大埔龍尾泳灘 |
| 離島區 | 銀礦灣泳灘 · 貝澳泳灘 · 下長沙泳灘 · 上長沙泳灘 · 塘福泳灘 · 觀音灣泳灘 · 長洲東灣泳灘 · 洪聖爺灣泳灘 · 蘆鬚城泳灘 |

 |



座標: 22°22′03″N 114°05′11″E﻿ / ﻿22.36739°N 114.08651°E﻿ / 22.36739; 114.08651
咕嚕肉
齋咕嚕肉，用豆腐代替豬肉，但仍幾可亂真
冰鎮咕嚕肉 (喺廣州陶陶居影嘅)
**咕嚕肉**或作**咕咾肉**、**甜酸肉**或**古老肉**，係一道中國粵菜，以甜酸汁同豬肉煮成。呢味餸係歐美人士最熟悉嘅中國菜之一，所以成日喺中國以外唐人街嘅餐館見到。

名由來
---

咕嚕肉嘅名有兩個傳說。第一個傳說指由於呢味餸以甜酸汁烹調，上菜時香氣四溢，令人禁唔住「咕嚕咕嚕」地吞口水，因而得名。第二個傳說係指呢味餸歷史悠久，故稱為「古老肉」，後轉化成「咕嚕肉」。

製法
--

咕嚕肉通常會用豬嘅脢頭（豬肩）肉。配料有青椒、紅椒、洋蔥同菠蘿。「咕嚕汁」就用茄汁、山楂、砂糖同檸檬汁等煮成。咕嚕肉嘅煮法，係將豬肉切件醃味，然後沾上生粉，放入油鑊炸到金黃色，再將炸好嘅肉連同配料同咕嚕汁炒成。

普及程度
----

由於清朝時歐美人士喺中國最先接觸廣東地區，亦順理成章最先接觸粵菜，加上佢哋鍾意甜酸嘅口味，所以咕嚕肉深受佢哋歡迎。另一方面，廣東人亦係最早僑居歐美地區嘅中國人，更喺當地開設粵菜餐館，更令咕嚕肉普及起嚟。現時世界各地唐人街嘅多數餐館，都有咕嚕肉嘅供應，通常會附送白飯或炒飯。

相關食品
----

咕嚕肉嘅煮法，亦可用於其他材料。最普遍嘅變種係**生炒骨**，即係用咕嚕汁炒豬排骨。其他咕嚕菜式則包括咕嚕雞球、咕嚕蝦球、咕嚕斑塊等，甚至用豆腐代替豬肉嘅齋咕嚕肉。
**Optare MetroRider**係英國Optare出嘅一款中型巴士，1989年推出，設計源自Optare喺嗰年買嘅都城嘉慕威曼都城騎士。

Optare喺1989年底應倫敦Kentish Bus（而家嘅Arriva London一部分）要求，出咗一部沿用舊款都城嘉慕威曼設計、8.4米長、2.2米闊嘅MetroRider。之後出嘅MetroRider係Optare修改過設計嘅Series 2版本，除咗修補舊設計嘅缺陷之外，車身亦改到較方便維修，車廂款式同其他Optare產品趨於一致，機械配搭得返康明斯B系同埋Allison AT545自動波，提供嘅尺寸同以前都城嘉慕威曼都城騎士相若，另外Optare亦有為MetroRider提供較闊身車門（稱為「Fast Flow」）嘅選擇。1993年Optare推出MetroRider Series 3，引擎符合歐盟一型排放標準，車頭路線牌箱由以往打斜改為垂直，車身亦作出小改款，另外亦出埋全長7.7米版。最後嘅MetroRider Series 4喺1996年推出，引擎符合歐盟二型排放標準，地台離地距離稍為低咗，車嘴亦再作小改款。

同以往嘅都城嘉慕威曼都城騎士一樣，MetroRider喺英國本土有多間巴士公司買，另有兩架喺1990年代初去咗挪威、兩架喺1996年賣咗去根息島、一架賣咗去澳洲。1990年代，Optare出過幾百部MetroRider嘅散件，運去馬來西亞裝嵌，佢哋又叫做**PekanRider**。

1993年，Optare出咗四架行電池嘅MetroRider電動巴士，喺牛津行走。另外喺1996年，Optare出咗兩架行天然氣嘅MetroRider，喺劍橋行走。

1990年代中後期，低地台巴士開始成為趨勢，Optare喺1997年推出Solo低地台中型巴士。Optare MetroRider喺2000年俾Solo取代。

參考
--

1. ↑  Optare Metrorider，Commercial Motor，1989年11月23號
2. ↑  《Buses》1989年12月號第543頁，Ian Allan Publishing
3. ↑  《Buses》1993年12月號第20頁，Ian Allan Publishing
4. ↑  《Buses》1996年11月號第12頁，Ian Allan Publishing

|  |  |
| --- | --- |
|  | 維基同享有多媒體嘅嘢：**Optare MetroRider** |
**孫昊**（粵拼：syun1 hou6；簡化字：**孙昊**；1983年—2017年9月6號）係中國大陸嘅氼水員，亦係GUE（英文：Global Underwater Explorers）屬下嗰七位中國大陸成員之一，上海人。曾經攞過GUE屬下嘅技術氼水二級證書同做過武警。

死
-

2017年9月6號中午，佢同徐海燕喺河北唐山遷西縣同班氼水發燒友落去潘家口水庫做水底長城探險。按原定計劃，佢同孫昊一齊會喺兩個鐘之後後出水，但三個鐘之後都冇返嚟。團隊其他氼水員以為佢出事而落水底搵佢哋，結果乜都冇。第二日朝頭早，遷西縣啲差佬收到保安話水庫爆出人口失蹤案，懷疑徐海燕同孫昊出事。差佬收到水之後馬上組織咗潘家口水庫嘅差館、河北省刑警大隊、藍天救援隊同埋9958救援平臺嚟參加氼水搜救，搵足十二日十一夜，最後喺水底63.2米地方搵到佢同徐海燕嗰兩條鹹魚出嚟。據公安估計，有可能係電魚船做嘢時賴低咗手尾或有人睇到漁船拎走咗浮標而出單大頭佛。

攷
-

1. ↑  河北迁西县委:失踪潜水员位于水下63米 正在打捞 互聯網檔案館嘅歸檔，歸檔日期2017年10月8號，. 市场信息网 （2017-09-19）
2. ↑  "Bodies of 2 expert divers are found". *CHINA DAILY*. pressreader. 2017-09-19.
3. ↑  〈这天是潜水界之殇，我们也失去了一位家人！〉. *FunDiving*. 2017-09-19. 原著喺2017-09-29歸檔. 喺2017-09-19搵到.
4. ↑  〈"潛水員失蹤"救援方:暫時無法確定是否為刑事案件〉. 《澳亞網》. 央广网. 2017-09-19.`{{cite news}}`: CS1 maint: url-status (link)
5. ↑  〈两名潜水员探索"水下长城"丧生引猜测 生前撰文叹潜水最迷人之处〉. 《红星新闻》. 搜狐. 2017-09-18.
6. ↑  〈內地兩頂尖潛水員 探「水下長城」消失13天沉屍水庫〉. 《力報》. 2017-09-19. 原著喺2017-09-22歸檔. 喺2017-09-19搵到.
Waldo R. Tobler（英文：Waldo R. Tobler）嘅**地理學第一定律**（英文：Tobler's first law of geography）講嘅係「所有嘢都同第啲嘢有關係，但係近嘅嘢嘅關係大過遠嘅嘢」。呢個第一定律係空間相關性（英文：spatial dependence）同空間自相關性呢啲基本概念嘅基础，特別係應用喺空間插值（英文：Multivariate interpolation）中嘅反距離加權（英文：Inverse distance weighting）方法，並且支撐咗克里格法（英文：Kriging）嘅區域化變量理論（英文：regionalized variable theory）。佢係大衛休謨鄰近法則嘅現代表述。

托布勒係1969年舉行嘅國際地理聯合會定性方法委員會會議上首次提出咗呢個開創性嘅諗法，後尾佢喺1970年將呢個諗法發表出嚟。雖然講出嚟好簡單，但是呢個諗法嘅意義深遠。如果無呢樣嘢，「原則上地球表面任何地方嘅各種狀況都能夠喺任何細區域裏便出現。通過賦予屬性畀面狀對象嚟描述佢嘅近似均質嘅區域將唔會存在。地形表面會亂晒坑咁，度度都係無窮大嘅坡度，並且啲表面嘅輪廓會無限密集兼且扭曲。空間分析，甚至乎生活本身，都係冇可能嘅。」

而**地理學第二定律**就冇咩人知道，呢個係對第一定律嘅補充：「興趣區域（研究關注嘅區域）出便嘅現象會影響入便發生嘅嘢」。

基礎同背景
-----

呢個理論係基於距離摩擦（英文：Friction of distance）嘅概念，即「距離本身阻住咗地點之間嘅相互作用。兩個地方相距越遠，障礙或成本就越大」。例如，同行路去街坊嘅士多買三文治相比，人們冇乜理由穿過成個城鎮去買一樣嘅三文治。呢個例子中，障礙或成本可以攞時間（時間量同時間值）、交通成本同埋個人肌肉能量損失嚟計，呢啲都要加埋到買三文治嘅價錢裏便，令到摩擦比較高。距離嘅摩擦同成本嘅增加共同導致咗距離衰減效應。

參考
--

1. ↑  Kemp, Karen. "Encyclopedia of Geographic Information Science", SAGE, 2008, pp 146–147
2. ↑  De Smith, Michael John; Goodchild, Michael F.; Longley, Paul. "Geospatial Analysis: A Comprehensive Guide to Principles, Techniques and Software Tools", Troubador Publishing Ltd, 2007, p44
3. ↑  Linear pycnophylactic reallocation—Comment on a paper by D. Martin, *International Journal of Geographical Information Science*, 13(1), 85–90, 1999
4. ↑  Marsh, Meredith; Alagona, Peter S. "AP Human Geography 2008", Barron's Educational Series, 91–92, 2008
**碌**（粵拼：luk1），香港叫**root機**，係一種攞到Android（安卓）操作系統嘅超級用戶許可權限嘅方法，佢可以用嚟幫用戶超出手機製造商嘅範圍嚟卸咗啲手機出廠商事先裝咗喺手機入面啲程序同部分需要喺超級用戶許可先至可以用得嘅嘢。而呢種操作方法凈係得Android系統嘅手機先至可以用到。

原理
--

手機製造商喺手機出咗廠之後，佢冇開到碌機嘅許可（除咗小米同MEIZU嘅牌子之外），所以佢唔受人碌機嘅。但係而家碌到機嘅方法係用系統嘅漏洞。而唔同嘅手機廠商，有嘅漏洞都唔一樣，所以搞出咗碌機方法都唔一樣。但係唔理用咩辦法嚟實現碌機，最後都係要喺su嘅可執行文件複到Android系統嘅/system分區入面再用chmod命令嚟整佢嘅許可權出嚟。而家用得最多嘅系統漏洞是zergRush，呢個漏洞係啱用喺Android 2.2-2.3.6嘅系統，所以而家超過半數嘅Android系統手機都可以碌到機。其它嘅漏洞方面，重有Gingerbreak、psneuter等等。

睇埋
--

* 破獄（iOS系統嘅一種碌機方法）

註
-

1. ↑  〈root為什麼不受官方支持〉. DroidLessons. 2011-02-15. 原著喺2011-12-23歸檔. 喺2011-12-18搵到.
2. ↑  〈CVE-2011-3874: zergRush漏洞的詳細描述〉. National Cyber-Alert System. 2012-01-27. 喺2012-10-21搵到.
3. ↑  〈CVE-2011-1823: Gingerbreak漏洞的詳細描述〉. National Cyber-Alert System. 2011-06-09. 喺2012-10-21搵到.
4. ↑  〈CVE-2011-1149: psneuter漏洞的詳細描述〉. National Cyber-Alert System. 2011-04-21. 喺2012-10-21搵到.
**白馬非馬** 係一個著名嘅邏輯問題，嚟自《公孫龍子·白馬論》。

翻譯
--

《白馬論》嘅故事大概係咁。

戰國嗰時有個城命令啲馬唔可以走出城。

有一日，趙國平原君嘅食客公孫龍帶住一匹白馬想走出城。守門嘅士兵同佢講：「啲馬唔走得出城。」

公孫龍諗到條橋，想改咗士兵有「白馬係馬」嘅諗法。

公孫龍就話：「白馬唔係馬。因為白馬有兩個特徵，一係白色嘅，二係有馬嘅外形，但係馬得嗰一個特徵，就係有馬嘅外形。有兩個特徵嘅白馬點會係得嗰一個特徵嘅馬呢？所以白馬根本就唔係馬。」

愚魯嘅士兵駁唔到嘴，唯有放佢白馬。

原文
--

|  |  |
| --- | --- |
|  | 維基文庫有原文：
**白馬論** |

「白馬非馬，可乎？」曰：「可。」

曰：「何哉？」曰：「馬者，所以命形也。白者，所以命色也。命色者，非命形也，故曰白馬非馬。」

曰：「有白馬，不可謂無馬也。不可謂無馬者，非馬也？有白馬為有馬，白之非馬，何也？」

曰：「求馬，黃、黑馬皆可致。求白馬，黃、黑馬不可致。使白馬乃馬也，是所求一也，所求一者，白者不異馬也。所求不異，如黃、黑馬有可有不可，何也？可與不可其相非明。故黃、黑馬一也，而可以應有馬，而不可以應有白馬，是白馬之非馬審矣。」

曰：「以馬之有色為非馬，天下非有無色之馬也。天下無馬，可乎？」

曰：「馬固有色，故有白馬。使馬無色，有馬如已耳，安取白馬？故白者非馬也。白馬者，馬與白也；馬與白馬也，故曰：白馬非馬也。」

曰：「馬未與白為馬，白未與馬為白。合馬與白，復名白馬，是相與以不相與為名，未可。故曰：白馬非馬，未可。」

曰：「以有白馬為有馬，謂有白馬為有黃馬，可乎？」曰：「未可。」曰：「以有馬為異有黃馬，是異黃馬於馬也。異黃馬於馬，是以黃馬為非馬。以黃馬為非馬，而以白馬為有馬；此飛者入池，而棺槨異處；此天下之悖言亂辭也。」

曰：「有白馬，不可謂無馬者，離白之謂也。是離者有白馬不可謂有馬也。故所以為有馬者，獨以馬為有馬耳，非有白馬為有馬。故其為有馬也，不可以謂馬馬也。」

曰：「白者不定所白，忘之而可也。白馬者，言定所白也。定所白者，非白也。馬者無去取於色，故黃、黑皆所以應。白馬者，有去取於色，黃、黑馬皆所以色去，故唯白馬獨可以應耳。無去者非有去也。故曰：白馬非馬。」

教訓
--

如果士兵話佢隻白馬係馬，即係「白＝1」，冇判斷同考慮過隻馬係白色嘅。士兵冇諗過有白色同冇白色嘅分別，公孫龍婉轉咁批判咗士兵，唔知道馬要點定義重有資格企喺度阻住佢隻白馬？求馬，要知道自己做乜嘢去求呀，唔識就畀下一個公孫龍屈到啦。

白馬係馬嘅倍數，白倍嘅馬會唔會係馬？呢度有兩個幻覺：

1. 百倍嘅馬會唔會係馬？百馬嘅力勁過馬一百倍
2. 滑鼠係唔係鼠？滑鼠係電腦工具，鼠係動物

從呢兩個例子足以睇到自己對文字嘅理解好亂。公孫龍用嘅方法就係拉大白馬同黃馬嘅分別，令到指白馬為馬嘅概念大受重傷。

睇埋
--

* 一字多意

參考
--

1. ↑   互聯網檔案館嘅歸檔，歸檔日期2010年4月20號，. 春秋戰國……公孫龍子有好多搞笑嘅謬論，其中最出面嘅算係白馬非馬論啦

出面網頁
----

* 「是」和指稱講到「是」字嘅一啲用法，解埋「白馬非馬」嘅爭辯。
* 公孫龍玩字
下環街市重建前嘅大門口
重建前嘅下環街市內部環境
2009年重建後嘅下環街市
**下環街市**，全稱**下環街市市政綜合大樓**（葡萄牙文：**Complexo Municipal do Mercado de S. Lourenço**）係位於澳門半島下環區李加祿街同貨倉街以及下環街交界處嘅街市。

沿革
--

原本街市起初設立下環小市街，小販就喺街道嘅兩邊擺檔。之後又喺下環小市街同下環街交界起咗一座兩層高嘅建築物，樓上開咗一間海鏡戲院，樓下就闢作街市，名為下環街市，而街坊就會叫佢做海鏡街市。海鏡戲院執笠之後，直到1950年代初，由於原本嘅街市不敷應用，市政當局就搵咗李加祿街被棄置嘅爛花園興建新街市。

下環街市喺1954年8月竣工啟用，名為**下環市場**，但係啲人都重係習慣叫做**下環街市**。佢係由澳門著名建築師陳焜培設計、土生葡人工程師左歐治嘅現代主義風格平房建築，個街市營運至2006年7月18日傍晚正式關閉，原本各個小販搬到去附近臨時街市繼續營業。

拆卸爭議
----

原來管理街市嘅民政總署喺2004年建議拆卸下環街市，改為一間附有社區中心同泊車樓層嘅現代化街市，文化界雖然表示反對。但係民政總署已經喺2006年7月18日將街市關閉，並喺2006年8月開始動工重建，工程為期兩年，總造價預算為一億一千四百萬葡幣。

### 新下環街市

新街市命名為**下環街市市政綜合大樓**，喺下環街市嘅原址興建；總建築面積13,120平方米，總樓高八層，另外有三層地庫做卸貨區同停車場；地面第一、二層係街市，街市嘅衛生狀況良好，三樓係圖書館，四樓就係社區活動中心，天臺係露天綠化區，設有羽毛球場。新街市於2009年11月26號啟用，而民政總署位於司打口嘅服務站亦於11月30號搬入街市四樓，並改名做「下環服務站」。

開放時間
----

* 街市部分開放時間：朝早7:30至夜晚7:30

參考
--

1. ↑  〈新下環街市啟用反應佳　民署司打口服務站下周一遷入〉. 澳門日報. 2009年11月26日. pp. B3.

* 《澳門百科全書》：下環街市
* 澳門歷史文物關注協會：關注下環街市
* 遇上澳門下環街　「遊牧視野」網誌2006年3月8日
| 中華人民共和國政區 |
| --- |
| 省級 |
| 省 |
| 自治區 |
| 直轄市 |
| 特別行政區 |
| 地級 |
| 地級市 |
| （包括副省級市） |
| 自治州 |
| 盟 |
| 縣級 |
| 縣 |
| 自治縣 |
| 縣級市 |
| （包括副地級市） |
| 市轄區 |
| 旗 |
| 自治旗 |
| 鄉級 |
| 鄉 |
| 民族鄉 |
| 鎮 |
| 街道 |
| 蘇木 |
| 民族蘇木 |
| 縣轄區 |

**地級市**（粵拼：dei6 kap1 si5）係中華人民共和國嘅一類地級政區，喺行政架構上屬第二級，同類嘅地級政區重有地區、自治州、盟。「地級市」嘅意思係「地區級城市」，佢係介乎於省級同縣級之間。喺1983年11月5號成立第一批地級市。

概況
--

大部分嘅地級政區都係地級市。喺中國大陸22省5個自治區當中，得3個省（貴州、雲南、青海）2個自治區（新疆、西藏）有超過三個嘅非地級市嘅地級政區。

地級市之下可以轄有市轄區、縣級市、縣。

設立條件
----

大部分地級市係由地區改過來嘅，設立條件如下：

* 市區嘅非農業人口要過25萬
* 呢個地區嘅GDP要超2億人民幣
* 第三產業比重要大過第一產業
* 第三產業GDP比重要去到35%

有啲地級市可以好大，比如保定（河北）、周口同南陽（河南）、臨沂（山東）呢啲地級市嘅人口就超過直轄市天津。

其中有15個地級市因為發展得好有影響力，就升級爲副省級市，亦即啲權多過尋常嘅地級市。不過石家莊、鄭州作爲最大嘅地級市，佢哋嘅人口都接近甚至超過好多嘅副省級市。此外重有副地級市，佢哋原本係縣級市，但係因爲發展得好，亦有相當接近地級市嘅權限。
白鵝潭風情酒吧街嘅路牌同石碑
**白鵝潭風情酒吧街**（粵拼：baak6 ngo4 taam4 fung1 cing4 zau2 baa1 gaai1），第個名係**廣州白鵝潭酒吧街**（gwong2 zau1 baak6 ngo4 taam4 zau2 baa1 gaai1）；簡稱**長堤酒吧街**（coeng4 tai4 zau2 baa1 gaai1）；重可以嗌**長堤街**（coeng4 tai4 gaai1）或**白鵝潭酒吧街**（粵拼：baak6 ngo4 taam4 zau2 baa1 gaai1），佢係中國廣東省廣州市嘅一條好出名嘅街。而呢條街喺荔灣區嘅芳村入面，西邊接住珠江隧道口東北邊嘅上市路，東邊接住洲頭咀隧道東北邊嘅信義路嗰邊，東北邊冇幾遠就係白鵝潭。呢條街既係芳村代表性嘅旅遊景區，又係成個廣州市入面，唯一一條經過市政府統一規劃咗嘅酒吧街。

敘述
--

呢條街有闊成7——8米嘅人行路。而馬路方面，全長1.3km，闊9米。附近有2,800㎡嘅音樂文化廣場，佢嘅樣就好似部帆船噉。成條街秉承咗歐洲嘅古典主義建築風情，其中每間酒吧有2——3層樓嘅歐陸風格建築，而且唔同屋都有唔同嘅特色，不過佢啲建築係既和諧又統一嘅。

特色
--

呢條街入面有露天清吧、演藝吧、火鍋城、川菜粵菜館、酒吧、旅店、賓館同停車場響度，重有高塔、鐘樓同水塔風車嘅獨特建築響度。

附近嘅交通
-----

* 碼頭：
芳村碼頭
* 地鐵：
廣州地鐵1號線：芳村站
* 巴士：
芳村隧道口站、芳村站
**dV7**原名**梁德立**，係香港音樂監製同MV導演，2022年幫藝人泰倫斯製作第一隻出道專輯《Accrue》而係香港出名。

簡歷
--

2011年因為打工去咗韓國公幹。做過韓國兩大電視台嘅VJ、PA等等嘅職位

2011年至2015年喺港韓兩地遊走，分別用製作人同音樂創作人嘅身份幫幾間韓國經紀公司服務。

合作嘅單位有FNC娛樂、CJ E&M、AI娛樂嘅企劃部、A&R Team等等。最主要喺FNC娛樂服務。服務公司藝人（例 Juniel）同埋團體嘅音樂錄製、藝人策劃（例CNBLUE、 P1Harmony等）同埋音樂影片製作等等。

2015年至2019年除咗偶像企劃，仲參與唔同嘅韓流演藝工作（MNET-Wave CN）。

2020年回流香港，用製作人身份開搞本地嘅團體企劃，成員合約到期，人數唔夠計劃告吹。

2022年喺舊公司重新買返音樂創作人身份同埋相關作品後，用藝名**dV7**喺韓流K-POP再次出道，喺香港樂壇初出道。

2022年擔任泰倫斯嘅總製作人，由音樂製作直到MV製作都係親自製作。

作品
--

### 音樂/影像

* 2022年：泰倫斯 - 《Accrue》單曲專輯
* 2022年：泰倫斯 - "SHINE"
* 2022年：泰倫斯 - "Away逃禁地"
* 2020年：P1Harmony - 《DISHARMONY : STAND OUT》迷你專輯
* 2020年：P1Harmony - "SIREN"
* 2018年：SF9 - "Now or Never"
* 2012年：JUNIEL《1&1》迷你專輯
* 2011年：CNBLUE《FIRST STEP》正規專輯

參考
--

1. ↑  香港01 (2021-02-07). 〈《全民造星》盛產高質男團 ECHO做第四隊挑戰前輩MIRROR？〉. 《香港01》 (香港中文). 喺2022-08-30搵到.

出面網頁
----

* dV7 instagram
丹尼爾‧李伯斯金嘅曼徹斯特帝國戰爭博物館係由三個互相交錯嘅彎曲方塊所組成。
橋。
**解構主義建築**係20世紀80年代晚期開始嘅後現代建築。佢嘅特別之處就係「散修修」嘅構思，非線性設計嘅過程，有興趣喺結構嘅表面或者好明顯喺非歐幾里得幾何上花啲功夫，所形成嘅建築學設計原則嘅變形同埋移位，譬如一啲結構同大廈封套。大廈嘅造就視覺外觀，利用唔可預料同受控紛亂描繪嘅刺激出現咗無數嘅解構主義嘅「樣式」。

一啲解構主義嘅建築師受到法國哲學家德希達（Jacques Derrida）嘅文字同渠解構想法嘅影響。雖然呢個影響嘅程度仍然對受到懷疑；而其他人就被重申嘅俄國人構成主義運動中嘅幾何學不平衡想法所影響。喺解構主義裏面，重有對其他二十世紀運動作另外嘅參考：現代主義 / 後現代主義互相作用，表現主義、立體派、簡約主義以及當代藝術。解構主義嘅全面嘗試，就係畀建築學遠離嗰啲實習者所見到嘅現代主義嘅束緊規範，譬如「形式跟隨功能」、「形式嘅純度」、「材料嘅真我」同「結構嘅表達」。

喺解構主義運動嘅歷史上重要事件包括 1982年拉維列特公園（Parc de la Villette）嘅建築設計競爭（特別德希達同彼得·艾森曼嘅作品並且柏納德·楚米嘅得獎作品），1988年現代藝術博物館喺紐約嘅解構主義建築展覽，由菲利普·約翰遜同馬克·威格利組織，重有1989年初位於俄亥俄州哥倫布市由彼得·艾森曼設計嘅衛克斯那藝術中心 （Wexner Center for the Arts）。

註
-

1. ↑  由德希達（Jacques Derrida）介紹嘅胡塞爾嘅《幾何嘅起源》

出面網頁
----

|  |  |
| --- | --- |
|  | 維基同享有多媒體嘅嘢：**解構主義建築** |

* Archpedia website（英文）
* Coop Himmelb(l)au（英文）
* Eisenman's Site（英文）
* Hadid's Site（英文）
* Charles Jencks Website（英文）
* Office for Metropolitan Architecture, Rem Koolhaas'firm（英文）
* Libeskind Website（英文）
* Wiener Postmoderne（德文）
明園西街
**明園西街**（英文：**Ming Yuen Western Street**），係香港北角一條馬路，由英皇道開始，另一邊係掘頭路。

歷史
--

明園西街嘅歷史可以追溯到20世紀。佢以前同錦屏街組成一個叫「名園」嘅地方，原先係墳場，之後又被改建做遊樂場，面積大約喺 1.9 公頃。喺1918年6月17號（農曆戊午馬年五月初九）星期一，名園就正式開業。1928年1月13號星期五，由陳倫用超過十一萬港幣投得易主，但做咗先半年，7月15號就宣佈收檔。一年之後嘅4月25號星期四至重新開返，場地同活動有︰滾軸溜冰場、跳舞場、單車場、粵劇場、兒童運動場、百鳥巢、唱書臺、九曲橋、韆鞦、旋轉木馬、無線電播音臺、燈謎、乒乓球、足球、排球、羽毛球等等，入場費就照舊兩毫。同年，上海聯華影業公司又用月租250蚊租嚟做佢喺香港分廠嘅製片場，拍攝粵語片。一年後又轉做「及時公司」經營，加入八陣圖（迷宮）、清暑殿（裝咗電風扇嘅房）、南北幻術（魔術表演）、談情室（情侶廂座），而入去更加係唔使錢。

相
-

* 六一二雨災，明園西街山洪暴發，大量雨水將五十幾部汽車沖到街口，疊埋一齊。六一二雨災，明園西街山洪暴發，大量雨水將五十幾部汽車沖到街口，疊埋一齊。


|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
正門附近嘅大廣場主雕塑同音樂噴泉
 **北戴河奧林匹克大道公園**（粵拼：bak1 daai3 ho4 ou3 lam4 pat1 hak1 daai6 dou6 gung1 jyun2）
（簡化字：**北戴河奥林匹克大道公园**；英文：**Beidaihe Yuan Yuan Apartment Olympic Park**），簡稱**北戴河奧林匹克公園**，係中國河北秦皇島一公園，2002年4月動工，2005年5月1號起好，位置喺北戴河，西北靠濱海大道；南靠聯峰路；東靠單赤路。

佢既係成個河北省唯一攞到「全國優秀體育公園」稱呼嘅公園，又係秦皇島市人民政府喺2002年4月經北京奧組委批准而搞嘅公園。

主要景觀及設施
-------

### 廣場主雕塑同音樂噴泉

廣場主雕塑嘅鋼架和平鴿樣喺濱海大道嗰邊睇喺聯峰路嗰邊睇喺近住單赤路嗰邊睇

火炬壇奧運冠軍大道北邊最㞘嘅地面紀念碑400m標準跑道同足球場
公園正門一景，亦係北戴河嘅地標。中間有座鋼架整嘅和平鴿，若果唔同方向睇，個樣都唔同：

* 喺濱海大道嗰邊睇：似白鴿。
* 喺聯峰路嗰邊睇：似火炬。
* 喺近住單赤路嗰邊睇：似帆船。

### 奧運冠軍林

公園正門一景，喺公園西邊近住濱海大道嗰頭。喺2008年奧運舉辦前夕，曾經有12位中國大陸運動員種過12樖白果。附近嘅火炬壇亦幾出名下，因為喺2008奧運就快舉辦嗰時搞過奧運火炬接力，重喺埋嗰度點著聖火。

### 奧運冠軍大道

公園南邊林間道路一景。兩邊都有寫住中國大陸歷屆奧運冠軍得主啲手腳印同簽名，兩邊亦有堆雕塑柱響度。喺大道北邊最㞘位近住噴泉嗰邊亦有嚿地面嘅紀念碑，寫住「中国北戴河·奥林匹克大道」呢11個中文字同「OLYMPIC ROAD BEIDAIHE CHINA」四個英文單詞。

### 奧林匹克浮雕墻

公園東邊道路一景，喺噴泉廣場後邊。浮雕牆入面啲嘢寫嘅係從古代到而家啲奧運發展史，及中國大陸嘅奧運發展情況。

### 單體雕塑

公園南邊一景。入面有63件奧運項嘅單體雕塑兼分散式擺放，嗰堆雕塑都由中國大陸啲雕塑藝術家嚟整嘅。

### 其它設施

喺公園東邊重有個400m嘅跑步運動場同輪滑運動場，及一堆體育健身設施響度。尤其喺公園南門嗰邊有間輪滑博物館響度。

攷
-

1. ↑  北戴河奥林匹克大道公园落成 互聯網檔案館嘅歸檔，歸檔日期2020年3月15號，. 中华全国体育总会 （2005-05-08）
2. ↑  〈奥林匹克大道公园成"国优"〉. 新浪. 2005-10-11.
3. ↑  秦皇岛奥林匹克大道公园：展现百年奥运历史 互聯網檔案館嘅歸檔，歸檔日期2012年6月14號，. 人民網 （2008-07-30）
「女」跳轉嚟呢度。要睇第啲意思，請去【**女 (搞清楚)**】。

祼體圖片 響外太空行緊嘅先鋒十號，上面嘅刻有**女人**金屬版圖案。原稿有女性陰戶，但最後響美國太空總署首席科學家John Naugle要求下，最後版本裏面除去。
著名女人。
**女人**（粵拼：noei5 jan4\*2），係指成年女性人類，屬雌性動物，同男人相對。女仔，係指女性兒童。女人可以係指生理性別上嘅分別，即係性染色體係XX、有屄嘅人，亦都可係文化上性別角色嘅分別。

金星符號，亦都代表女性
金星符號，亦都代表女性。佢上圈係代表希臘女神維納斯手上嘅鏡（統一碼：♀）。呢個金星符號亦代表陰性，西洋鍊金術代表銅。鍊金術師做呢個符號，圈係精神，十字係物質。

生物學，性
-----

生物學，並唔係決定一個人係女人嘅唯一因素。有啲女人有唔尋常荷爾蒙或者基因上嘅差異，都會有影響。有啲女人可能一生都唔會有女人應有嘅生理。

用生物學來講，女人性器官係用嚟生殖。而第二性徵就係用來餵細路，以及吸引同伴。

人類女性生殖系統  

雖然女人出生率係低過男人(約1:1.05)，但係女人平均壽命係長過男人。響六十歲時，女對男係100比81，再老啲，就係100比53。女人嘅死亡率係低啲，就算佢未出世都係。通常女人平均都比男人長五年命。原因有好多。基因上，女人性別染色體上，基因重複同變化。社會上，女人好少要當兵。健康選擇上，女人比較少自殺，食煙同飲酒，脾氣方面，女人比較平和，無男人咁火爆。響女人停經之前，女性荷爾蒙對心臟有保護作用，同埋無咁多男性荷爾蒙嘅影響。

參考
--

* 男人

站外鏈結
----

|  |  |
| --- | --- |
|  | 維基同享有多媒體嘅嘢： **女人** |

|  |  |
| --- | --- |
|  | 維基語錄收錄咗同呢篇文相關嘅摘錄：
**女人** |


|  |  |
| --- | --- |
|  | 維基辭典有呢個詞嘅解釋：**woman**或**女人** |

* OneWorld.net's Perspectives Magazine: Women in the Lead (February/March 2006)
* SnugglePie.com – Informational Portal for Women
* FemBio – Notable Women International
* NewsOnWomen
* Women and Christianity: representations and practices
* Women health
* Women in Islam
* Women's History in America
* Celebration of Women Writers
* 女人
**吳奇壎**係東華三院學務總主任，有時會代表東華三院嘅教育工作會見傳媒，亦因為東華三院旗下多間學校入面嘅校園欺凌事件，而得到傳媒一啲嘅關注。佢1966年喺創與興書院幼稚園部畢業。

教育生涯
----

佢曾經做過佛教善德英文中學嘅校長，亦做過香港中文大學校友校長會第一屆主席。喺佛教善德英文中學離任之後，佢喺2004年去咗林大輝中學做校長，直至2011年離任。

爭議
--

### 處理東華三院旗下學校校內投訴而備受爭議

2019年，東華三院李東海小學教師林麗棠喺校內墮樓身亡，引起唔少社會關注，有唔少報導提及林麗棠當時收到校長羅婉儀嘅欺凌。林麗棠生前曾經向東華三院總部投訴，但吳奇壎嘅下屬就接見林麗棠前後均有致電羅婉儀，而林麗棠並唔係唯一一個被校長欺凌嘅老師。事後，吳奇壎承認投訴制度唔健全，自己未有意識問題嚴重。雖然事後東華三院有所跟進，但就有評論認為，呢啲都係以林麗棠嘅性命換返嚟。

### 製作被指抹黑香港社運人士教材

東華三院喺2020年底推出《國安教育參考資源套》，由吳奇壎做顧問，一面倒緊隨官方嘅說法，話2019－2020年反修例運動等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。有學者就批評，分裂國家、顛覆政權、進行恐怖活動等指控，根本毫無證據，反而國安法成為咗當權者鎮壓人民權利嘅工具，而呢套教材內容就好偏頗。

參考
--

1. ↑  〈十六學校畢業禮〉. 華僑日報. 1966-07-26. p. 22. 喺2022-03-19搵到.
2. ↑  〈香港中文大學校友校長會〉. *www.alumni.cuhk.edu.hk*. 喺2021-04-14搵到.
3. ↑  〈林大輝中學突換校長 ｜ 蘋果日報〉. 《Apple Daily 蘋果日報》 (香港中文). 原著喺2021-04-14歸檔. 喺2021-04-14搵到.
4. ↑  〈小學教師林麗棠校內墮斃 東華三院學務總主任曾接對校長投訴 認未有意識問題嚴重 (16:01) - 20210106 - 港聞〉. 《明報新聞網 - 即時新聞 instant news》 (繁體中文). 喺2021-04-14搵到.
5. ↑  〈東華承認投訴機制有不足 墮樓事件後校董會投票解僱校長〉. 《on.cc東網》 (香港中文). 喺2021-04-14搵到.
6. ↑  〈【教師之死 · 下】歸咎惡人以外 — 死因研訊中追問學校管理缺失 | 立場專題 | 立場新聞〉. 《立場新聞 Stand News》 (英文). 原著喺2021-04-14歸檔. 喺2021-04-14搵到.
7. ↑  〈東華教材列社運「恐怖活動」 ｜ 蘋果日報〉. 《Apple Daily 蘋果日報》 (香港中文). 原著喺2021-04-14歸檔. 喺2021-04-14搵到.
旺角女人街行人專用區
**女人街**（英文：Ladies' Market）係香港登打士街至亞皆老街嗰一段通菜街嘅俗稱，位於油尖旺區，係旺角嘅一個觀光購物地點同小夜市。

歷史
--

1970年代，香港有好多小販喺路邊無牌經營，除咗影響市容之外，亦為居民帶嚟不便甚至危險。為咗將佢哋規範化，市政局喺1975年3月14號喺九龍嘅20個地點推行「小販認可區」計劃。亞皆老街至山東街嘅一段通菜街，就係第一個獲准成立嘅小販認可區，其後延長至登打士街。由於街道早期嗰啲攤檔售賣嘅物品，多數以女性服裝同女性用品為主，所以俗稱女人街。

現況
--

現時，女人街已經成為香港人同外地遊客嘅購物地點。而所售賣嘅物品亦已經趨向多元化，包括各種家居用品、男女服裝、化妝品、手袋、手錶、飾物、玩具、香薰等等。由於貨物都係價廉物美，所以能夠吸引大量人士到訪同購物。攤檔一般喺中午開營業至夜晚十一點為止。女人街外圍附近亦有唔少熟食檔同濕貨攤檔。

事件
--

### 韓國瑜搞烏龍用香港女人街照片做文宣

女人街算係亞洲其中一條最有名嘅香港街道，除咗香港亦有唔少台灣人認識。喺2021年8月8號，針對行政院規劃嘅振興「五倍券」，台灣前高雄市長韓國瑜喺Facebook呼籲政府能夠苦民所苦，體察民意。不過有網友發現，韓國瑜喺嗰篇文章嘅配圖竟然係香港女人街，引發熱議同揶揄。

出面網頁
----

* 香港旅遊發展局 - 女人街

參考
--

1. ↑  〈韓國瑜搞烏龍 批5倍券配香港女人街〉. *tw.news.yahoo.com* (中文). 喺2021-08-08搵到.
**盧懿杏**，MH（**Lo Yee Hang**），又名盧懿行，係香港執業律師，民主建港協進聯盟中央委員會委員同中西區支部副主席，前任中西區區議會西營盤選區議員，2011年嗰時35歲。盧懿杏嘅議員辦事處喺西營盤德輔道西均益大廈二期，而律師事務所就喺中環德輔道中永吉街安泰大廈。

政治觀點同活動
-------

佢係香港親中派嘅成員。喺2017年，佢曾經簽署反對港獨嘅聯署。

選舉經歷
----

2019年嘅第6屆香港區議會選舉，盧懿杏唔再喺西營盤選區尋求冧莊，交棒畀徒弟劉天正，但係劉天正就落選，輸畀泛民主派黃永志，未能成功接棒。

喺2021年9月，佢成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。

法律顧問（部份）
--------

* 香港中西區婦女會
* 香港中西區各界協會
* 海產土產雜貨職工會
* 香港中藥聯商會
* 香港中藥業協會
* 香港盧氏宗親會
* 中西區發展動力
* 西營盤街坊福利會
* 摩星嶺街坊福利會

參考
--

1. ↑  〈82法律人士聯署聲明 促大學消滅獨禍 支持請Like！〉. 《HKG報》 (臺灣中文). 喺2023-01-21搵到.
2. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
3. ↑  〈一文看清李家超786張提名〉. 《信報網站 hkej.com》. 喺2022-09-02搵到.



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**孫干卿**（粵拼：syun1 gon1 hing1；1919年1月19號—2019年1月5號）係中國人民解放軍少將，喺山東省淄博市臨淄區梧台鎮北安合村出世。

早年參加抗日戰爭，擔任博興縣獨立營營長。第二次國共內戰期間，擔任東北民主聯軍二十旅五十九團團長，參加四平戰役、渡江戰役、廣東戰役、海南島戰役等。1950年，升任128師師長。1952年，擔任中國人民解放軍第43軍參謀長。1956年，升任廣州軍區炮兵司令員。1963年，改任海南軍區司令員，晉升少將軍銜。1969年12月，調任廣州軍區參謀長，參加西沙群島戰役。1977年，擔任昆明軍區參謀長，兩年後參加中越戰爭。

2019年1月5號，孫干卿於未到一百歲生日之前兩個星期，喺江蘇省南京市離世，終年99歲。

參考
--

1. ↑
2. ↑  〈百岁开国少将、原昆明军区参谋长孙干卿逝世\_中国政库\_澎湃新闻-The Paper〉. *www.thepaper.cn* (中國中文). 喺2019年1月7號搵到.
3. ↑  〈孙干卿〉. 《淄博黨史網》 (中國中文). 喺2019年1月7號搵到.`{{cite news}}`: CS1 maint: url-status (link)
4. ↑  〈孙干卿〉. 《中國長城互聯網》 (中國中文). 喺2012年11月27號搵到.`{{cite news}}`: CS1 maint: url-status (link)
5. ↑  〈又一位将军离世，原昆明军区参谋长孙干卿因病逝世〉. *eastday.com* (中國中文). 2019年1月6號. 原著喺2019年1月7號歸檔. 喺2019年1月8號搵到.
唔好同**基礎數學**搞亂。
**數學基礎**（英文：**foundations of mathematics**）係指研究數學嘅哲學或者邏輯基礎，例子可以睇吓集合論。

數學上，**數學基礎**一詞有時候用於數學嘅特定領域，例如數理邏輯，公理化集合論，證明論，模型論，同遞歸論（可計算性理論）。但係尋求數學嘅基礎都係數學哲學嘅中心問題：喺乜嘢終極基礎上命題可以稱為『真』?

目前佔統治地位嘅數學典範思想係基於公理化集合論同形式邏輯嘅。實際上，幾乎所有而家嘅數學定理都可以表述為集合論下嘅定理。喺呢個觀點下，所謂數學命題嘅真實性，不過就係該命題可以從集合論公理使用形式邏輯推導出來。

呢個形式化嘅方法（英文：Formalism (philosophy of mathematics)）唔可以解釋一啲問題：為乜嘢我哋應沿用現行嘅公理而唔係其他，為乜嘢我哋應沿用現行嘅邏輯規則而唔係其他，為乜嘢「真」數學命題（例如，算術領域嘅皮亞諾公理）喺物理世界中似乎係真嘅。這被尤金·維格納喺1960年叫做『數學喺自然科學中無理由嘅有效性』（*The unreasonable effectiveness of mathematics in the natural sciences*）。

喺數學實在論（英文：Mathematical realism）（有時都叫柏拉圖主義）中，獨立於人類嘅數學對象嘅世界嘅存在被作為一個基本假設；呢啲對象嘅真實性由人類「發現」。喺呢種觀點下，自然定律同數學定律有類似嘅地位，因此"有效性"唔再"無理由"。唔係我哋嘅公理，而係數學對象嘅真實世界構成咗數學基礎。但，顯然嘅問題在於，我哋點樣接觸呢個世界？

一啲數學哲學嘅現代理論唔承認呢種數學基礎存在。有啲理論傾向於專注數學實踐（英文：Mathematical practice），並試圖將數學家嘅實際工作視為一種社會群體來作描述同分析。都有理論試圖創造一個數學認知科學（英文：Numerical cognition），將數學喺"現實世界"中嘅可靠性歸結為人類嘅認知。呢啲理論建議只喺人類嘅思考中搵到基礎。

參考
--

* *The Unreasonable Effectiveness of Mathematics in the Natural Sciences Wayback Machine嘅版面存檔備份*, Eugene Wigner, 1960;
* *What is mathematical truth?*, Hilary Putnam, 1975;
* *Mathematics as an objective science*, Nicholas D. Goodman, 1979;
* *Some proposals for reviving the philosophy of mathematics*, Reuben Hersh, 1979;
* *Challenging foundations*, Thomas Tymoczko, 1986, preface to first section of *New Directions in the Philosophy of Mathematics*, 1986 and (revised) 1998, which includes also Putnam, Goodman, Hersh.

睇埋
--

* 數學哲學
* 數學準經驗主義
* 幾何基礎

出面網頁
----

* What is Foundations of Mathematics?
* Logic and Mathematics Wayback Machine嘅版面存檔備份
* Foundations of Mathematics mailing list Wayback Machine嘅版面存檔備份

Template:數理邏輯

|  |  |
| --- | --- |
| 權威控制 | 
* NDL: 00571525

 |
**數白欖**（北方中文叫**數板**）係中國流傳已久嘅民間小風俗，係深受當時平民百姓喜愛嘅街頭小娛樂。

簡介
--

任何人都可以係數白欖嘅表演者，而玩親數白欖嘅絕大多都係一啲貧苦老百姓，總之邊個有啲主題想講，又有幾分作詞嘅天份，就可以向大家演唱，有一個人唱又或者可以幾個人和住嚟唱；數白欖嗰陣，演唱者會拎住用草繩相連住嘅兩塊細木板做拍板，一路拍出節奏邊就一路唱出想講嘅內容。

數白欖嘅內容大多數都係以諷刺時弊為主，又或者會舒發一吓對某啲嘢嘅感受，有時會講吓當朝嘅政事，有時又會講吓城中大小嘅熱門話題，因此每逢親有人係街頭度數白欖，啲路經嘅途人都會停低落嚟圍觀，重會加入埋一齊吹吓水，冷嘲熱諷一吓。

數白欖嘅格式
------

數白欖雖然冇規定話要咩格式，但一般嚟講，最普遍係會用「三三七」嚟進行，即係頭兩句都係三個字，而第三句就係七個字嘅句子。以下用咗【數字歌】嘅歌詞嚟做例子：（上面有黑點即係表示拍一吓，拍嘅時候要有規律；可以試玩吓）

。 。 。 。 。 。 。
一二三，三二一，一二三四五六七，
。 。
二三四，四三二，四五六七八九十。

現況
--

而家喺一啲粵劇或者京劇裏面係可以欣賞得到數白欖嘅表演；而學術一啲嚟講，數白欖其實已經歸咗入戲曲中一門「說白」嘅學問之中。

如果有睇過香港電影明星周星馳嘅喜劇作品《唐伯虎點秋香》，劇中有一段戲都有玩形式類似嘅數白欖，不過佢嘅版本係一個誇張版。而另外一個喺香港算係好多人聽過嘅，以中國醫學為基礎嘅中藥補健食品廣告，亦都有用數白欖嚟做宣傳，其中一句「…鋤得多，傷氣力，消耗一定要補充，唔想失威悲到極…」更加係耳熟能詳。

睇埋
--

* Rap
聖安多尼堂外貌
**聖安多尼堂**（英文：St. Anthony's Church）係香港一間天主教教堂，位於石塘咀薄扶林道，喺1953年6月13號建立，由白英奇主教為新堂祝聖，由天主教香港教區同慈幼會共同管理，同時係慈幼會嘅港島區聖堂。

歷任司鐸
----

* 1929年至1932年：馬之驥司鐸（FR. GALDINUS BARDELLI）
* 1932年至1934年：韋助力司鐸（FR. THEODORE WIECZOREK）
* 1934年至1939年：楊春枕司鐸（FR. JOHN PEDRAZZINI）
* 1939年至1950年：韋助力司鐸（FR. THEODORE WIECZOREK）
* 1950年至1957年：葉慎修司鐸（FR. ANDREA GHILARDINI）
* 1957年至1964年：恩澤民司鐸（FR. PAUL JANSSEN）
* 1964年至1968年：查其威司鐸（FR. MARIO CALVI）
* 1968年至1977年：劉志剛司鐸（FR. FRANCIS LAU）
* 1977年至1986年：何廣凌司鐸（FR. PETER HO）
* 1986年至1991年：麥雪光司鐸（FR. LOUIS MAK）
* 1991年至1994年：鄭海康司鐸（FR. JOSEPH CHENG）
* 1994年至2012年：李海龍司鐸（FR. JOSEPH LEE）
* 2012年至2017年：黃建國司鐸（FR. FRANCIS WONG）
* 2017年至而家：梁熾才司鐸（FR. PEDRO LEONG）

歷史
--

聖安多尼堂嘅前身係1864年米蘭會會士喺般含道（今日明愛凌月仙幼稚園所在地）建立嘅小堂聖心堂，奉聖安多尼聖師為主保。1875年，小堂由基督學校修士會接辦。1879年聖安多尼堂喺聖心小堂側邊建成（今日英皇書院所在地），小堂就關閉，由聖安多尼堂繼承。

1921年因為政府收地，就搬去第三街聖類斯工藝院，並交由瑪利諾會主持。1927年慈幼會會士抵達香港，接辦聖類斯工藝院。1933年慈幼會決定興建新教堂，並由當時恩理覺主教批准有正式主理婚配權。1947年當時嘅主任司鐸韋助力神父親自去美國勸捐，獲款10幾萬港元，加上「玫瑰會所」（即係今日「女聖體會」）同全堂區教友鼎力支持之下，先至能夠動工。

1952年6月8號聖安多尼堂喺今日嘅位置舉行奠基，由教區副主教戴迪遐齡神父主持祝聖基石儀式。1953年教堂趕得切喺主保安多尼瞻禮日（6月13號）完成，由教區主教白英奇主持祝聖後啟用。

1963年聖安多尼堂十週年紀念，由主任司鐸恩澤民神父籌辦嘅聖安多尼小學宣告啟用，並由白英奇主教祝聖開幕。1968年劉志剛神父成為首任華人司鐸。1970年創立「傳教協會」（即係「堂區議會」嘅前身），為當時教區中少數有健全善會聯繫制度嘅堂區之一。

1971年聖類斯學校喺年中移交一啲課室（即係「會議中心」現址），劉神父將課室改成各類會議室、圖書館、影音室等，並發展青年中心同堂區議會，令到統籌同協調堂區內嘅傳教同牧民工作更加能夠達到標準。1978年何廣凌神父接手處理籌備裝修大計，分兩期進行，期間進行大型籌款活動，並藉住建堂銀禧紀念，將教友同善會嘅圈子拉近，當年嘅堂區活動同善會人數亦係歷年之冠。1984年整體建設完成。

1993年堂區再進行裝修，分為三期進行，首先修建天頂同外牆，繼以喺堂慶之後進行聖堂內嘅修建，最後就係會議中心嘅改建。至於四十週年嘅各類活動亦順利展開，到達六月舉行四十週年堂慶感恩祭鳄聯歡晚宴。1994年聖安多尼堂第二期裝修完成。李海龍神父繼任為主任司鐸。上任後，李神父立即著手籌備第三期裝修。1996年慶祝聖安多尼冊封為教會聖師嘅金慶。得到附有證書嘅聖安多尼聖髑（聖人嘅皮膚），喺聖安多尼堂聖安多尼像前奉放。由教宗代表 Mgr. Filoni 祝聖嘅聖母進教嘅佑像，供日後聖母出遊用。1997年紀念聖安多尼堂奠基四十五週年。

地理位置
----

聖堂位於第三街同山道之間嘅薄扶林道，聖堂嘅左邊側牆平行噉緊貼住馬路起，喺香港大學本部陸佑堂對面。六十年代由中環作起點嘅公共交通汽車嘅大學站路線，就喺聖堂門前做總站。

除咗聖安多尼堂之外，堂區更包括以下嘅彌撒中心：

* 上智之座小堂（英文：Our Lady Seat of Wisdom Chapel），位於香港大學利瑪竇宿舍。喺1929年建立，前身係利瑪竇宿舍小堂。
* 聖類斯小堂（英文：St. Louis School Chapel），位於香港聖類斯中學。

建築風格
----

聖安多尼堂內貌
### 聖堂外貌

聖堂面向馬路嘅大門同大閘到而家都冇用過，教友慣常出入嘅門口喺聖安多尼學校度。聖堂入口放咗慈幼會會祖聖鮑思高（John Bosco，1813-1888）嘅塑像，佢親切噉將左手搭喺聖多明我沙維豪（Dominic Savio，1842-1857）膊頭上，佢哋都係慈幼會特別恭敬嘅聖人。聖堂外露天嘅一角設有露德聖母洞，種有花草，係繁喧市區中嘅一個令人重返大自然嘅角落。

### 聖堂內貌

進入聖堂之後，可以見到聖堂內部冇支柱，寛濶嘅空間，好似一個小型嘅天空。由縱橫線條裝飾嘅平頂，令人感覺好似喺一架大蓬車裏面。聖堂最前方嘅正祭台，背後係一個圓拱，兩邊有吹住喇叭嘅漆金天使塑像。

圓拱外嘅兩側，左邊係聖母進教嘅佑像，右邊係耶穌聖心像。祭台頂嘅圓拱中央，有一個浮雕徽號以拉丁文寫住博愛篤信（Fide et Caritate）。1960年代禮儀改革前，正祭台上方供奉嘅係聖安多尼塑像，而家呢個該塑像放喺聖堂右邊嘅側祭台上。喺側祭台上有一個特製嘅小型座檯圓形面鏡嘅聖髑顯供架，喺中央設有好似手掌咁大小嘅圓盒，逢星期二供奉聖安多尼嘅骸骨，其他日子就供奉聖人嘅皮膚。聖安多尼嘅聖髑很受信徒嘅敬重，鄛多人為咗尋找遺失咗嘅人同物，都特登過嚟要求佢代禱。教會內稱聖安多尼為「失物主保」。

睇埋
--

* 聖安多尼堂 (澳門)

出面網頁
----

|  |  |
| --- | --- |
|  | 維基同享有多媒體嘅嘢：**Saint Anthony's Church, Hong Kong** |

* 聖安多尼堂官方網站
* 上智之座小堂
**無黨團結聯盟**係中華民國政黨，簡稱**無盟**，喺2004年成立，最初由台灣唔同嘅地方勢力組成，例如澎湖嘅林炳坤、嘉義市嘅張博雅同台中嘅顏清標等。

史
-

無黨團結聯盟喺2004年6月15號成立，由當時10個立委組成，後來民進黨嘅朱星羽加入。第一任黨主席係張博雅。年尾嘅立委選舉係無盟第一場選舉，佢哋派咗26個人去選區域立委、5個全國不分區侯選人同1個僑居侯選人，最後只係得6人當選。之後無盟嘅選舉成績一直都唔係咁好，2005年嘅任務型國大選舉、地方選舉等都唔係太多人當選。

到2008年立委選舉，由於選舉制度大變，對無盟呢類黨仔好不利，最後無盟同國民黨傾掂數，無盟出選嘅5人入面，國民黨禮讓無盟4席，另外本來係無盟成員，但呢屆用獨立身份參選嘅蔡豪都有國民黨禮讓。最後無盟贏咗3席，符合組黨團嘅最低要求，亦都係當時嘅第三大黨。

2012年立委選舉，3個連任嘅立委當中，林炳坤輸咗，結果淨低2席，到2013年無盟嘅立委顏清標貪污案罪成，重要褫奪公權3年，無盟剩返高金素梅1個立委，之後無盟由高金素梅一個人「單天保至尊」直至2020年。而2015年開始，無盟都同親民黨合組政團。

2019年，做咗無盟主席十年有多嘅林炳坤宣佈因為身體問題退出政壇，跟住高金素梅亦都以獨立身份參選，無盟正式絕跡立法院。

立場
--

無黨團結聯盟雖然一直標榜「中道力量」，但係2008年之後，無盟一直都係向泛藍靠攏，無盟嘅立委多數都係喺國民黨禮讓之下先有機會當選，同時無盟嘅立委亦都同中共方面有互動，尤其以原住民立委高金素梅最多，2009年莫拉克風災嗰陣，高金素梅去咗訪問中國，而且返嚟嗰陣重攞住1億新台幣風災捐款，結果不分藍綠都批評佢嘅行為，後來佢甚至受中共邀請去北京度睇閱兵。

| * 睇
* 傾
* 改
臺灣 臺灣政黨 |
| --- |
| **立法院** | 民主進步黨 - 中國國民黨 - 時代力量 - 台灣民眾黨 |
| **縣市議會** | 親民黨 - 台灣團結聯盟 - 無黨團結聯盟 - 台灣基進 - 綠黨 - 新黨 - 勞動黨 - 社會民主黨 - 中華民族致公黨 |
| **鄉鎮市區民代表、村里長** | 青年陽光黨 - 中華統一促進黨 - 人民民主黨 - 天宙和平統一家庭黨 |
| 未有民選代表者 | 台灣動物保護黨 |
| 睇埋：台灣政治、立法院、泛綠、泛藍、泛橘 |
座標: 22°26′38.75″N 114°00′29.19″E﻿ / ﻿22.4440972°N 114.0081083°E﻿ / 22.4440972; 114.0081083

洪聖宮
**洪聖宮**座落香港元朗屏山坑尾村，近住屏廈路。由屏山鄧族所起，呢座建築喺1994年被評為香港二級歷史建築，2010年5月17號確定評級。

根據廟裏面匾額記載，廟宇可能係喺清乾隆丁亥（1767年）起，但亦有指係明代中期起。而家嘅結構喺同治五年（1866年）重修而成，到1963年時再次大事修葺。

洪聖宮係兩進一院式建築，左右係福德祠同太歲殿，中間係天井，結構簡單樸素。香港其他廟宇嘅天井多數加咗上蓋，改做香亭。但洪聖宮仍然依照原本嘅設計，有較好嘅採光同通風作用，呢樣亦係呢間廟宇嘅最大嘅特色。洪聖宮裏面存有乾隆廿九年（1764年）鑄造嘅響板，同同治五年（1866年）嘅《重修洪聖宮題名記》。

洪聖宮裏面供奉住唐代嘅廣利刺史洪熙，背景請睇洪聖廟。

**洪聖宮門聯：**  

洪德巍峨靈應坑井，  

聖容煥彩光照沙江。

相
-

* 洪聖宮正門
* 洪聖宮正門
* 洪聖宮正門（背面）
* 洪聖宮正廳（洪聖）
* 洪聖宮右廳（太歲）
* 洪聖宮左廳（福德）
* 洪聖宮右廳聯
* 洪聖宮左廳聯
* 洪聖宮（左後方）前嘅坑尾村公園

睇埋
--

* 洪聖廟
* 屏山文物徑

出面網頁
----

* 古物古蹟辦事處 — 洪聖宮
* 福山堂 — 屏山洪聖宮
屏風樓
**屏風樓**呢個概念係由環保團體 長春社提出[未記出處或冇根據]，指響人口密集、土地有限嘅城市入面，好多幢逼埋一齊嘅摩天大廈。屏風樓好似屏風噉擋住啲光線，阻住空氣流通，令到氣溫颷高，加劇當地嘅空氣污染，令到更多居民患呼吸病。屏風樓嘅出現係因為缺乏政府嘅城市規劃同埋監管，城市發展嗰陣，地產商為咗用盡啲貴地，新起嘅樓向高空發展，啲大廈形成咗屏風陣，搞到舊區變到好似盆地噉。喺香港，大圍、荃灣同深水埗都有呢個問題。

「屏風效應」係指啲樓起到好似天幕，阻住自然嘅風出入，搞到城市嘅空氣變差、「不見天日」、悶熱，影響附近居民嘅生活環境、空氣質素、景觀同自然光。

香港政府賣地嘅政策
---------

自從1997年，香港政府賣咗88幅住宅地。環保觸覺調查咗44幅住宅甲類同埋乙類嘅地皮，睇下起好之後啲樓嘅樣，發現好多都有屏風樓嘅特徵，當中包括咗11個超級屏風屋苑，同埋7幅賣咗嘅地，佢哋即將會起屏風樓。

香港嘅屏風樓
------

* 西九龍九龍站Union Square物業發展特色
* 曼克頓山（荔枝角）
* 碧海藍天（荔枝角）
* 浪澄灣（奧運站）
* 港灣豪庭（奧運站）
* 帝峰皇殿（奧運站）
* 翔龍灣（土瓜灣）
* 萬景峰（荃灣）
* 君傲灣（將軍澳）
* 蔚藍灣畔（將軍澳）
* 首都（將軍澳）
* 領都（將軍澳）
* 映灣園（東涌）
* 藍天海岸（東涌）
* 嘉亨灣（西灣河）
* 銀湖天峰（烏溪沙）
* 名城（大圍）

參考
--

1. ↑  回歸10年賣出88幅住宅地皮 最少11幅超級屏風樓王

睇埋
--

* 地積比率
* 利潤極大化
* 城市規劃

出面網頁
----

* 珠江高樓密集，屏風效應令市民不滿
* 反對九鐵在大圍蓋屏風樓
* 大圍蓋屏關注組於4月份街展派發之宣傳單張
* 長春社
**撠氏定律**（英文：**Hick's law**）係一條源自 1952 年嘅認知心理學定律，描述反應時間同選擇數量之間嘅關係。假想一個人家陣要有 {\displaystyle n} 個選擇當中揀一個（例：喺網購網站嗰度見到 {\displaystyle n} 件同類商品），根據撠氏定律，喺多數情況下，嗰個人嘅反應時間可以用以下呢條式計：

{\displaystyle {\text{RT}}=a+b\log \_{2}(n)}；
當中 {\displaystyle a} 同 {\displaystyle b} 係一啲可以由過往數據嗰度估計佢哋數值嘅常數；有心理學家指，呢條式反映咗一個人對不確定性嘅處理－當一個人面對好多個選擇，佢所接收到嘅訊息量就多（訊息量可以用訊息熵減少等嘅指標量度；詳情可以睇訊息論）。而喺網頁設計等嘅應用上，撠氏定律可以用嚟估計用家（例如）會花幾多時間先至決定要撳入去某個網頁嗰度。

睇埋
--

* 反應時間

攷
-

1. ↑  Longstreth, L. E. El-Zahhar, N. & Alcorn, M. B. (1985). Exceptions to Hick's law: Explorations with a response duration measure. *Journal of Experimental Psychology: General*, 114(4), 417.
2. ↑  Hick’s Law: Making the choice easier for users. *Interaction Design Foundation*.
3. ↑  Roberts, R. D. Beh, H. C. & Stankov, L. (1988). Hick's law, competing-task performance, and intelligence. *Intelligence*, 12(2), 111-130.
4. ↑  Lidwell, W. Holden, K. & Butler, J. (2003). *Universal Principles of Design*. Gloucester, MA: Rockport.
**聖安德烈小學**係香港一間全日制小學，喺2006年9月由聖公會聖多馬小學下午校同埋聖公會基榮小學下午校合併而成。

學校特色
----

一至六年級都有中、英、數、常、電腦、普通話、圖書、宗教、視藝、體育、成長課。

全校有多位外籍英文老師。

有好多興趣小組及星期六收費興趣班。

校隊包括：手鐘隊、節奏樂隊、中樂團、大提琴、管弦樂團、口琴、中英文話劇、粵劇、舞獅舞龍、田徑、乒乓球、籃球、排球、羽毛球……

有言語治療師、教育心理學家服務。

設有融合教師、融合助理、學生輔導主任駐校服務。

四五六年級都有成長的天空計劃。

一年級設有「關懷小天使計劃」，由高年級學生協助小一生適應校園生活。

二年級開始設有兩班「小學加強輔導教學計劃」，以小班教學模式（大概八人一班）支援有學習困難嘅學生。

二至六年級都有英、數輔導課。

設有家長證書課程同家長義工計劃。

逢星期一、三設午間閱讀課，每朝有十分鐘早讀時間。

小一有網上查閱功課。

設小海星學習支援計劃。

學生功課分量適中，課外活動同學業並重，為學生提供全方位學習課程。

配合課程改革嘅大趨勢，本校設有課程統籌主任，進行跨學科嘅專題研習，並提供多元化課程。

一至三年級活動教學；四至六年級傳統教學。

一至六年級有合作學習教學

學生編班安排
------

一級6班,全校36班,以英文字母排列。
一年級各班隨機平均分配。
二至六年級設普教中班。
本年度三至六年級每級嘅A、B班係精英班(入班要求為頭60名)，其餘各班依成績平均分配。

考試及評估
-----

上學期1次考試、下學期2次考試，全年共3次考試,2019年生效。 

上、下學期各1次大評估。

靈育及德育
-----

逢星期三低年級及高年級隔週進行早會。

隔星期設成長課。 

星期一至五均設早禱。 

活動課設團契；星期六設平安是福家長團契（同聖公會聖安堂合作）。

開學、聖誕節、復活節、畢業及結業均設崇拜。 

逢星期日早上9:30設主日崇拜（活動室）。

出面網頁
----

* 聖安德烈小學
書坊街改造後嘅北牌坊
**書坊街**（粵拼：syu1 fong1 gaai1）；第個名係**學院前**（hok6 jyun2 cin4），佢係廣東省廣州市嘅其中一條街，喺越秀區嘅惠福東路同大南路之間嘅位。據話1960年代，呢度經有賣觀賞魚嘅檔口，喺20世紀八、九十年代係廣州無人不知、無人不曉嘅**金魚街**，同**高第街**一樣出名。芳村觀賞魚市場未搞起陣，呢度係廣州觀賞魚及用品用具嘅主要街市，北方及東南亞嘅商販都來過呢度入貨。最旺陣100米左右嘅小巷中有數十家做觀賞魚及用品生意嘅鋪頭，行人都要側身先至行到。
2010年越秀區政府以迎亞運改造街區為由，清拆咗書坊街，盛極一時嘅**金魚街**咁就冇咗。

名
-

其實呢條街係因為呢度之前有好多書坊響度先至改咗噉嘅名。

### 所謂「書坊」

舊時所講嘅「書坊」，而家嚟講就係「出版社」噉解。喺清朝嘅雍正時期，因為呢條街嘅南邊係一間提督學院，嗰度成日都係睺住成個兩廣地區教育嘅最高衙門。而嗰時，呢度成日印同科舉考試有關嘅書，重有唔同類嘅經、史、子、集啲書都有，所以文人就成日嚟呢度。結果，「書坊」嘅名就係噉嚟。清末、民國間，係出咗名嘅印書、印刷集散地頭。

現狀
--

2010年越秀區打算清拆**金魚街**，重新打造成有粵劇戲臺、各類園林景觀同經營廣府美食、廣州特色紀念品為主嘅粵文化街，工程投資700萬。到2013年陣書坊街度兩側經係亞運整飾起過嘅吉屋
，起好一路到宜家仲係成條街丟空，相當冷清，唔知想搞成乜鬼樣。

攷
-

* 古街巷名藏着吉祥谐音也藏着一段段历史"古仔" 新快报 2013年2月1號 A27版
* 【从西关海出发】再次去书坊街。 居天下 业主论坛



1. ↑  50年金鱼街要拆除 2010-05-13
2. ↑  广州著名"金鱼街"将升级改造成粤文化街 互聯網檔案館嘅歸檔，歸檔日期2010年7月30號，. 2010-07-23
3. ↑  书坊街为何拆仿古建筑？(图) 2013-01-17
**踏莎行**（莎讀梳、行讀恆，粵讀：daap6 so1 hang4）係隻小令詞牌，58字，就似首七言律詩喺首聯同頸聯各添一字噉。相傳係北宋人寇準所創，個名源自唐詩「踏莎行草過春溪」。呢個詞牌開始時係寫春遊，後尾內容變成傷春感懷、悲嘆時光易逝。

其他名
---

有呢啲名：

* **柳長春**（粵讀：lau5 coeng4 ceon1）：趙長卿用過呢個名。
* **芳心苦**（粵讀：fong1 sam1 fu2）：語出賀鑄用呢隻詞牌寫嘅詠荷名作，取自其中一句「紅衣脫盡芳心苦」。
* **踏雪行**（粵讀：daap6 syut3 hang4）：《鳴鶴餘音》嘅用名。
* **喜朝天**（粵讀：hei2 ciu4 tin1）：曹冠用名。
* **平陽興**（粵讀：ping4 joeng4 hing1）：賀鑄用過。
* **江南曲**（粵讀：gong1 naam4 kuk1）：賀鑄用過。
* **芳洲泊**（粵讀：fong1 zau1 bok6）：出自賀鑄本詞牌作品一句「蘭橈明夜芳洲泊」。
* **度新聲**（度讀道，粵讀：dou6 san1 sing1）：出自賀鑄《江南曲》「紫簫閒捻度新聲」。
* **思牛女**（粵讀：si1 ngau4 neoi5）：賀鑄用過。
* **惜餘春**（粵讀：sik1 jyu4 ceon1）：賀鑄用名。
* **陽羨歌**（粵讀：joeng4 sin6 go1）：賀鑄用名。
* **暈眉山**（暈讀運，粵讀：wan6 mei4 saan1）：賀鑄用名。
* **踏雲行**（粵讀：daap6 wan4 hang4）
* **題醉袖**（粵讀：tai4 zeoi3 zau6）：賀鑄用名。
* **瀟瀟雨**（粵讀：siu1 siu1 jyu5）

踏莎行典故
-----

### 隻「莎」字

香附（古時所講嘅莎草之一）
蓑衣
「踏莎行」隻「莎」字好易畀人讀成「沙 saa1」，之所以讀「梳 so1」，在於呢隻字意指「莎草」（讀so1 cou2）呢類植物，呢類植物生喺濕地，田頭、塘基常見，莎草舊時用來整笠、蓑衣，啲雨打上面會疏而唔沾，所以民間又嗌「蓑衣草」「蓑草」。

先秦時啲人就識得莎草，但嗰時所謂嘅莎草係個樣都差唔多嘅濕地草類嘅通稱，唐宋時「莎草」收窄定義，指氣味清新、個樣優雅修長嘅種類，而且入埋詩文，比如生曬莎草嘅花園、石級讚佢做「莎庭」「莎階」。明朝時《本草綱目》先至將莎草確定爲香附，話「其根相附連續而生，可以合香」，條根入藥做香附子，醫塞滯。

### 古代文人春遊

古人有春遊習俗，主要係喺屋企匿咗一冬，啲人就出去行下。文人士大夫素有「曲水流觴」宴飲作樂嘅傳統，從魏晉開始，啲人祭完上巳節，就會坐喺水邊，將酒杯放落條溪，隻杯漂咗去邊個度，邊個就要飲曬杯酒。呢個習俗一直流傳到唐宋，就加咗一項吟詩對舉，吟嘅題目大多數係春日風光。《踏莎行》嘅詞牌就係寇準玩呢隻遊戲時所創嘅。

### 作者其人共創作

寇準係北宋名相，性格爽朗不羈、敢作敢爲，佢試過逼宋真宗留喺宋遼戰場，最終打贏場仗，亦試過皇帝嬲嬲哋要走時扯住龍袍要皇帝聽完佢進諫，因為太忠直，就貶咗做知州，詞牌就係佢貶斥期間春遊作嘅，但無話顯得好激憤噉樣。

寇準作牌時用嘅係唐人陳羽「踏莎行草過春溪」嘅意象，來應眼前春遊嘅景色。詞牌嘅名、曲調都係佢作嘅。第一篇作品雖然係寫春景，不過最後兩句「倚樓無語欲銷魂，長空黯淡連芳草」意境淒涼，所以後來呢個詞牌就經常寫感傷悲嘆的內容。

格式
--

正格係上下兩闕各三仄韻，要求各闕頭兩句對仗。

仄仄平平，平平仄仄，平平仄仄平平仄。平平仄仄仄平平，平平仄仄平平仄。
仄仄平平，平平仄仄，平平仄仄平平仄。平平仄仄仄平平，平平仄仄平平仄。

有**轉調踏莎行**，爲雙調64字或66字，押仄聲。

名作
--

* 秦觀《踏莎行·郴州旅舍》

霧失樓臺，月迷津渡，桃源望斷無尋處。可堪孤館閉春寒，杜鵑聲裏斜陽暮。
驛寄梅花，魚傳尺素，砌成此恨無重數。郴江倖自繞郴山，爲誰流下瀟湘去？

* 寇準

春色將闌，鶯聲漸老，紅英落盡春梅小。畫堂人靜雨蒙蒙，屏山半掩餘香裊。
密約沉沉，離情杳杳，菱花塵滿慵將照。倚樓無語欲銷魂，長空黯淡連芳草。

* 賀鑄

楊柳回塘，鴛鴦別浦，綠萍漲斷蓮舟路。斷無蜂蝶慕幽香，紅衣脫盡芳心苦。
返照迎潮，行雲帶雨，依依似與騷人語。當年不肯嫁東風，無端卻被秋風誤。

參攷
--

* 詞牌踏莎行介紹 古詩文網

| * 睇
* 傾
* 改
常見詞牌 |
| --- |
| 小令58字以內 | 十六字令 - 梧桐影 - 搗練子 - 憶江南 - 天淨沙 - 憶王孫 - 調笑令 - 如夢令 - 相見歡 - 烏夜啼 - 長相思 - 生查子 - 點絳唇 - 浣溪沙 - 菩薩蠻 - 卜算子 - 採桑子 - 減字木蘭花 - 謁金門 - 訴衷情 - 憶秦娥 - 清平樂 - 更漏子 - 阮郎歸 - 畫堂春 - 桃源憶故人 - 攤破浣溪沙 - 賀聖朝 - 太常引 - 西江月 - 南歌子 - 醉花陰 - 浪淘沙 - 鷓鴣天 - 鵲橋仙 - 虞美人 - 南鄉子 - 玉樓春 - 一斛珠 - 踏莎行 |
| 中調59至90字 | 釵頭鳳 - 蝶戀花 - 一翦梅 - 臨江仙 - 漁家傲 - 破陣子 - 唐多令 - 河　傳 - 蘇幕遮 - 定風波 - 喝火令 - 錦纏道 - 謝池春 - 青玉案 - 天仙子 - 江城子 - 離亭宴 - 何滿子 - 一叢花 - 洞仙歌 |
| 長調91字以上 | 滿江紅 - 滿庭芳 - 水調歌頭 - 漢宮春 - 八聲甘州 - 聲聲慢 - 晝夜樂 - 雙雙燕 - 鳳池吟 - 念奴嬌 - 桂枝香 - 翠樓吟 - 石州慢 - 水龍吟 - 雨霖鈴 - 永遇樂 - 望海潮 - 沁園春 - 賀新郎 - 摸魚兒 - 邁陂塘 - 六州歌頭 |
搵緊第二樣意思嘅話，請睇〈**跳飛機 (搞清楚)**〉。
香港嘅跳飛機
**跳飛機**（英文：**Hopscotch**）係一種細路遊戲，玩家喺地上畫個飛機形狀嘅圖，跟玩法喺上面跳。個圖形通常似雙翼式飛機，所以咁叫。圖形分開好多格（通常有九格），每一格有一個冧巴。

跳飛機最早喺羅馬帝國統治時期嘅英國出現，用嚟訓練羅馬兵，羅馬兵要着晒成套好重嘅盔甲嚟跳，練平衡、步法。之後啲羅馬兵嘅仔仔女女有樣學樣，呢個遊戲傳遍歐洲。

跳飛機喺1950年代至1980年代嘅香港相當流行，當時香港幾乎所有兒童遊樂場同小學操場都會有跳飛機嘅位。就算空地一塊，只要有一支粉筆或樹枝，細路響地上畫「跳飛機」嘅九個格，然後一齊玩。隨著香港經濟發展同娛樂方式嘅改變，跳飛機呢個遊戲經已息微喇。

玩法
--

英倫嘅跳飛機，連埋歌仔。
玩法每處地方都有啲分別，下面係香港嘅玩法：

1. 遊戲通常由第一格開始。
2. 玩家首先拋一條手鏈（或重嘅嘢）入第一格，然後扐起。
3. 之後，拋手鏈入第二同三格，然後雙腳跳入第一格，然後順序到手鏈之前嘅一格，執起手鏈。
4. 第四、五格同第七、八格係一對並排嘅飛機翼。執起喺第六格或第九格嘅手鏈時，雙腳分開企響呢兩格之內。
5. 到執第九格時，雙腳一齊踩第七第八格之後，要跳起轉身背著第九格，然後伸手摸手鏈，摸倒扐起，跳返起點。
6. 如果玩家做錯上面嘅程序、掟唔中、拋出界、失去平衡，都算輸。論到下一位玩家，輸咗，再到下一位。返到第一位時，由上次失手嘅地方再開始。

變化
--

跳飛機唔限於飛機形，重有好多唔同款。有格仔形，有蛇形，好多唔同款。

出面網頁
----

* Hopscotch
蹇卦
**蹇卦**，或者就咁叫**蹇**，係六十四卦之中嘅第卅九卦。佢上卦係坎卦，代表水，即係☵ ；下卦係艮卦，代表山，即係☶ 。所以，蹇卦就畫成䷦。為咗方便記住卦象，佢有個名叫**水山蹇**。

卦辭
--

利西南，不利東北；利見大人，貞吉。

彖曰：蹇，難也，險在前也。 見險而能止，知矣哉！蹇利西南， 往得中也；不利東北，其道窮也。 利見大人，往有功也。 當位貞吉，以正邦也。 蹇之時用大矣哉！

象曰：山上有水，蹇；君子以反身修德。

爻辭
--

初六：往蹇，來譽。

六二：王臣蹇蹇，匪躬之故。

九三：往蹇來反。

六四：往蹇來連。

九五：大蹇朋來。

上六：往蹇來碩，吉；利見大人。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**書母**（粵拼：syu1 mou5；中古漢語拼音：**sj**o），係中古漢語聲母，屬齒音中嘅正齒音，屬章組，係全清聲母。喺後世佢同生母合流成審母，因爲喺韻圖三等，所以又叫**審三**（sam2 saam1）。

擬音
--

學界一致擬成/ɕ/。

上古來源
----

喺上古音研究，有個定論叫照三歸知，意思係話書母來源自知組（端組）。

喺粵語嘅演變
------

書母喺粵語同心母合流，成s，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 世 | 書 | 水 | 身 | 少 | 聲 | 守 | 說 | 勝 | 叔 |
| sjed | sjo | sjyix | sjin | sjeux | sjeng | sjux | sjyet | sjingh | sjuk |
| sai3 | syu1 | seoi2 | san1 | siu2 | sing1 | sau2 | syut3 | sing3 | suk1 |

調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
------

同粵語歸入心母，對應嘅吳拼係s。

喺普通話嘅演變
-------

書母喺普通話係捲脷音，讀sh。

喺日文嘅演變
------

無論吳音漢音，都係讀さ行。

喺韓文嘅演變
------

同粵語一樣，讀ㅅ。

喺越南文嘅演變
-------

讀th，聲調喺陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**書面語**，亦叫**書面文**，係人喺用嚟寫嘢同埋睇（閱讀）嘅文字。基於口講嘅說話發展出來，係有字之後跟住出現。

並唔係所有民族都有書面語，因此亦只係得識字嘅人先識書面語。

特色
--

書面語基於口語，慢慢發展成唔似口語嘅、自成一格嘅語言，有自己一套邏輯，叫文法。書面語係需要學嘅。書面語亦會反過嚟影響返口語。

口語需要會講嘅人，如果會講嘅人死晒，呢種口語就冇咗。即使，識某種書面語嘅人死晒，嗰種書面語可以繼續存在，好似埃及嘅象形文字。

書面語唔使靠人把口，可以通過其他途徑傳開，傳播速度同範圍比口語快同遠。

因為書面語係人喺文本上面交流所用嘅語言，相對於口語，有佢嘅內在嘅穩定性。呢樣體現喺空間同時間兩個跨度上面：

* 喺空間跨度上，就算各地方言迥異，口語好唔同，甚至可能係用唔同嘅語言，但都重可以用一樣嘅書面語（比如講古代中國文言喺南、北方嘅使用以及對日、韓等東亞國家嘅影響）。
* 喺時間跨度上，就算口語會以幾十或上百年為週期做大嘅演變，但係書面語喺呢段期間變化好細。相對嚟講，書面語比口語變得慢。

書面語唔單止可以記錄歷史上面語言嘅變化，重隨住文字嘅傳播，會將一種語言向其他語言地區擴散，等其他語言範圍裏面受教育嘅人俾另外一種書面語影響，而將呢種書面語嘅成分帶入口語，影響當地口語嘅變化，等各種唔同語言加快互相融合嘅速度同範圍。

喺中國嘅定義
------

喺中國嚟講，書面語就係基於官話口語嘅白話文（官話白話文（中文：官話白話文））。喺新文化運動（中文：新文化运动）之後取代由春秋戰國時期用到1910年代嘅文言文。

攷
-

1. ↑  Jacob. Mey, (1998). *Concise encyclopedia of pragmatics*. Amsterdam: Elsevier. The centuries-old three-way opposition between classical written Chinese, vernacular written Chinese, and vernacular spoken Chinese represents an instance of diglossia. ISBN 0080429920. OCLC 39508217.`{{cite book}}`: CS1 maint: extra punctuation (link)
**澎湖縣政府**（英文：Penghu County Government）係中華民國台灣澎湖縣最高層級嘅地方行政機關，喺中華民國政府架構中為縣自治嘅行政機關，同時負責執行中央機關委辦事項。澎湖縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，澎湖縣嘅自治監督機關亦改為行政院各部會（主要係中華民國內政部）。澎湖縣政府亦都係轄下各鄉、鎮、縣轄市嘅地方自治監督機關。澎湖縣政府設有11個內部單位、7個所屬一級機關（設有20個下屬機關）、9個所屬二級機關、54所各級學校。

連出去
---

* 澎湖縣政府全球資訊網
* 地方政府制度組織

| * 睇
* 傾
* 改
中華民國各直轄市及縣市地方行政機關 |
| --- |
| 直轄市 | 
* 臺北市政府（1967年7月1日成立）
* 高雄市政府（1979年7月1日成立）
* 新北市政府（2010年12月25日改制）
* 臺中市政府（2010年12月25日改制）
* 臺南市政府（2010年12月25日改制）
* 桃園市政府（2014年12月25日改制）

 |
| 市 | 
* 嘉義市政府
* 新竹市政府
* 基隆市政府

 |
| 縣 | 
* 彰化縣政府
* 嘉義縣政府
* 新竹縣政府
* 花蓮縣政府
* 金門縣政府
* 連江縣政府
* 苗栗縣政府
* 南投縣政府
* 澎湖縣政府
* 屏東縣政府
* 臺東縣政府
* 宜蘭縣政府
* 雲林縣政府

 |